Uberan - Euskal Idazleen Elkartea - Roberto Bolañoren obrara gerturatzeko hiru modu (gehiago)\nRoberto Bolañoren liburuak abiapuntu dituten hiru sormen lan proposatzen dizkizuegu erreportaje honetan. Bolañoren liburuetan murgiltzen hasteko, Bolañoren liburuetan murgiltzen jarraitzeko. (Irudia: Por el olvido liburua).\nHeriotza agente komertzial ona da. Finkatu egiten ditu mitoak, babestu idazleak beren burutik, iritzi artikulu ezdeusak idaztetik kasu, ahobero eta egozentriko agertzea ekiditen lagundu, desmitifikaziotik babestu funtsean. Heriotzak, goiztiarra bada batez ere, finkatu egiten du obra baten kalitatea, egilearen zakurkeriak erromantiko bilakatu, detektibe bilakatzen ditu irakurle gosetiak. Heriotza agente komertzial ona da, urrezko bilakatzen ditu argitaragabe utzitako testurik mediokreenak, gutxieneko maila bat ematen die egileak berak arrazoi segur aski arrazoizkoengatik argitaragabe uztea erabakitako hainbat eta hainbat testu. Heriotza agente komertzial ona da, onerako denean: bigarren mailako bilakatzen ditu apurka egilearen argitzalak, bere obra finkatzen du memorian, sasipolemika mediatikoetatik askatu egiten ditu kritikari eta ikerlarien begiradak. Agian askeago bilakatzen da obra bera, egilearen egorik gabe bidea egiteko, edo egilearen egorik gabe ahaztua izateko, kasuan kasu.\nAkaso hori geratu zen Bolañoren 2666 nobelarekin. Hil hurren zela utzi zituen guztiz amaitu gabeko nobela berriari buruzko argibideak: Bolañogaizotasunez hiltzear zelarik, seme-alabak izan omen zituen gogoan, haien etorkizuna, eta bere azkeneko lana bost liburukitan argitaratzeko asmoa agertu omen zuen. Liburu bakarrean argitaratu zen azkenean lana, egileak hasieran zituen asmo literarioei jarraika, eta hil ostean bere lanik aztertuena, komentatueta, goraipatuena bilakatu zen, 1998an argitaratriko Los detectives salvajesekin batera.\nOrdutik handitzen joan da Bolañoren obraren itzala, oihartzuna, eta hura gurtzeko prest den irakurle, imitatzaile, goresle saldoa. Bolaño narraziogintza garaikide, batzuentzat posmoderno, funtsean kalitatezkoaren erreferentzia nagusietako bat bilakatu da XXI. mendeko literaturan. Etengabeak dira bere obrari egiten zaizkion erreferentziak, publikatzen diren azterketak, omenaldiak, hamaika bider hamaika haien liburuetan Bolañoren aipuren bat sartuko duten egile berriak. Heriotza agente komertzial ona da: Bolaño bizi izandako Blanesen ibilbide turistikoa ere osatu dute haren biografiako arrastoekin.\nZaleak bere bi nobela nagusien arten sumatuko dituzu batez ere, erdibiturik: Zein duzu gogokoen, zein irakurri zenuen lehenbizi, bietako zein berrirakurri duzu: 2666 ala Los detectives salvajes? Los detectives salvajes ala 2666? Eta biderkatuko dira lerro arteko azterketa mitomanoak: zenbat dago autobiografikotik Los detectives salvajesen? Bolañozale puristenek aldarrikatuko dute benetan literaturzalea denak haren ipuingintzan topatuko duela Bolañorik onena. Eta kuriosoena dena, poesia bere obran generorik bazterrekoena izanik ere, berak bere burua poetatzat jo zuen beti bere burua. Ale bakarrean kabitzen da, hala ere, bere obra poetiko osoa, La Universidad desconocida deiturikoan (eta haren osteko Poesia reunida delakoan) topatzen ahal da ia dena.\nEuskal Herrira etorrita, Ibon Sarasolak oparitu zigun 2666 nobelako pasarte bat, euskaraz ezagutu dugun Bolañoren testu bakarra (Armiarma.eus-en dago irakurgai). Euskal mitomanoentzat bada datu kurioso bat: idazle gisa biziraun nahian zebilela, idazketa bestelako lan bitxiekin konbinatuz (camping bateko gaueko zaindari, kasu), hainbat literatur lehiaketetara bidali zituen bere testuak, eta baita irabazi ere: Los perros románticos poesia bildumagatik Irun-Hiria saria jaso zuen 1994an, Sensini ipuinagatik berriz Donostia-Hiria saria 1997an. Emausen eta bestelako bigarren eskuko liburu-dendetan adi ibiliz gero, topatuko duzue edizio haietako alerik. Erreferentziak tarteka azaleratzen dira: Beñat Sarasola idazleak Bolaño aipatu du Gaztezulo aldizkariaren 200. alean, bere erreferentzia kuttunen artean.\nBolañoren obran murgiltzeko hiru modu (gehiago)\nGehiago izan daitezke, zalantzarik gabe ehunka edo milaka bai, Bolañoren obran murgiltzeko zeharbideak. Jarraian hiru aipatuko dizkizuegu:\nARGAZKI INSTALAZIO BAT: Underbelly\nMartxoa bitarte dago ikusgai Tabakaleran L’Intrus erakusketa kolektiboa. “Arrotza”ren gaia ardatz hainbat artistek egindako lanak topatzen ahal dira bertan, euskarri mota ezberdinetan: bideoa, soinu-eskultura, argazkia, arte instalazioa, performancea... Haien artean bada Underbelly izeneko argazki instalazio bat. Bertan gorpuak daude erretratatuak, periferietan, ez ohiko testuinguru ilunetan, hilik bezala. Bezala, ez delako hala. Lara Tabet egileak berak obraren aurkezpenean aipatzen du Roberto Bolañoren 2666 nobelan inspiratua dagoela: liburuan kontatzen den Santa Teresa hiriko 112 emakumeen hilketan eta haiek argitzeko ikerketa polizial antzuan. Honela deskribatu du obra Natasha Marie Llorensek:\n“Autoaren argiek iluntasuna zulatzen dute, baina badirudi ez duela ikusten zementuzko oinarriaren beheko aldean desegiten ari den lur gorabeheratsua. Aldamioz eta eraikuntza-sarez inguraturiko eraikin batzuk hondoko itzalei gailentzen zaizkie, leiho guztiak ilunpetan daudela. Argazkiak espazio-bolumen ugari ditu; bolumen horiek elkarren ondoan badaude ere, elkarrekin zerikusirik ez dutela dirudi. Badirudi ez direla besteak barne hartzen duen indarkeriaren jakitun. Adibidez, argazkian kolore gorriko lur horren jatorria bilatu ondoren baino ez du ikuslearen begiak ikusiko emakume gazte baten gorpua, haren izter irmoak kaleko argiaren dirdai motelaren argitan. Soina gerritik bihurritzen du, eta badirudi aurpegi osoa ezpondan sartua duela. Badirudi arrastaka lurrera itzultzen ari zen unean hil dela; kamerak desagertu aurreko instantean harrapatu duen ezezagun bat da.”\nJakina denez, fikziozko Santa Teresak Ciudad Juarez erreala du oinarri.\nKOMIKI BAT: Por el olvido\nAzken urteetan sona handia lortu duen Paula Bonet ilustratzaileak eta Aitor Saraiba artista bilbotarrak elkarrekin publikatu zuten iaz Por el olvido (Lunwerg) liburu artistikoa, lehenak ilustratua eta bigarrenak idatzia. Liburua Roberto Bolañori egindako omenaldi bat da funtsean, egileek haren obrari dioten miresmena -eta tarteka obsesioa- da narrazioaren eta irudi askoren ardatza. Bolañoren erretratua bainoago, balizko Bolañozale baten erretratua da bertakoa, haren liburuak konpultsiboki irensteak sortzen duen zirrararen deskribapena, batez ere Los detectives salvajes nobelaren oinarrian dagoenari buruz gehiago jakin nahia. Non gurutzatzen dira, lan honen kasuan, autobiografia eta fikzioa? Los detectives salvajes nobelan bere gazte garaiko akorduak izan omen zituen oinarri Bolañok, gazte eta poeta zireneko garaiak, adiskidetasuna, bidaiak, abentura, lagunekin sortutako “Infrarealismo” mugimendu poetikoari omenaldia. Alter ego moduan aurkeztu zituen, beste izenez mozorroturik, bera eta bere gertuko hainbat lagun.\nMitomania biderkatzen ahal du horrek. Baina nobela hura On the road gaurkotu bat baino gehiago zen, oroz gain literatura basa delako: bere fragmentazioan esperimentala, garaikidea. Nobelaren hastapeneko kontakizun lineala apurtu eta liburuaren bigarren zati luzean lekukoen bitartez kontatuko ditu egileak protagonista nagusien ibilerak, zurrumurruen bitartez, begiztatze ahulen bitartez, istorio propioak dituzten bitartekarien bitartez, hirugarren ataleko epilogora iritsi arte.\nHonatx Por el olvido liburuaren pasarte bat. Bertan egileak kontatzen du Bolañori buruzko liburu bat idaztea izan zuela behinola xede, baina ezintasuna sumatu zuela behin eta berriz:\n“Idazlearen bizitzan sakon murgildu nintzenean leku zingiratsu batera heldu nintzen, eta orduan kontutu nintzen liburu hura publikatzea akats larria izango zela. Nicanor Parrarekin izandako amets bat oroitu nuen, zeinean baso bateko zuhaitzen artetik azaldu eta honakoa esaten zidan: “Bolañori buruzko egia bere liburuetan dago soilik”. Orduan jakin nuen nire proiektuak ez zuela zentzurik, nik Bolaño bere liburuetan nahiago nuela, Bolaño bere lumarekin ments nuen libreta merke batean poemak idazten, edo bere ordenagailu zaharrean nobela bat tekleatzen walkmanean musika entzun bitartean. Nahiago nuen Bolañok berak irakurri zituen gauzak, neurri batean denak garelako irakurtzen ditugun liburuak”.\nSAIAKERA BAT: Cuerpos ajenos\nEz da berez Bolañori buruzkoa Jose A. Sanchez ikerlariaren Cuerpos ajenos (La Uña Rota) saiakera, baina liburuko argumentazioen zati oso handi batek 2666 nobela eta Angelica Liddell teatrogilearen La casa de la fuerza (La Uña rota) antzezlanak parez pare jartzen ditu, gorputza, artea eta politikari buruzko bre tesien ildoan. Jose A. Sanchez egile ezaguna da arte eszeniko garaikideen azterketagintzan eta XX. mendeko abangoardien erkaketan, berea da besteak beste “Dramatugias de la imagen” liburua. Lehen kolpean arrotza izan daiteke Bolaño eta Liddellen arteko parekatze hori gogoeta sakon eta zabalago baten abiapuntu bilakatzen da Cuerpos ajenos liburuan.\nGogoeta funtsean honakoa da: bi egileek hartu zituzten inspirazio iturri gisa Ciudad Juarezeko hilketak sormen lan propio bat egiteko. Zilegi da hori? Are gehiago, posible da hori? Posible du artista batek bere “gorputza jarri” besteen minari buruz mintzo denean? Inpostura bat da? Pose bat? Oportunismoa? Zer dago Ciudad Juarez hautatu izanaren oinarrian Bolañoren kasuan, zer Liddellenean? Azken honek dio La casa de la fuerza eguneroko matxismoen inguruko gogoeta dela, eta Ciudad Juarezek ondo adierazten duela kanpotik koloretsua den eta barrutik ustela dagoen egungo munduaren izaera. Baina, hala ere, bata zein bestearen kasuan, zilegi da sormenaren bitartez horrelako kasu batez apropiatzea? Honatx Sanchezek galdetzen duena:\n“Zergatik ez aktuatu, gaizkiaren kontra hura errepresentatu beharrean, biktimen mina errepresentatu beharrean? Errepresentazioak, hilketen inguruko isiltasunaren kontra egin dezake, bai, baina ez ote du horrekin batera hilketa horien potentzial sinbolikoa indartzen?”\nIkerlariaren ustez idazle gutxi murgildu dira “azal eta gorputz” bere lanen idazketan. Defendatu egiten du hala ere Bolaño eta Liddellen hautua. Nahiz eta Bolañorena ez zen izan prosa “militante” baten eredu, Sanchezen ustez “bere militantzia idazketara ia inhumanoki entregatzean oinarritzen da, literaturan sutsuki sinesten zuelako. Bolañok gorputza jartzen zuen idazketan, literatura ez zelako berarentzat fantasia, hitzekiko borroka baizik, hitzek errealitateari hozka egin eta haiekin izerdi eta odol egiten zuen idazleak”.\nEdozein aitzakia da ona irakurtzen hasteko.


'Apirileko feria' maiatzaren 21ean egingo du Andaluziar Etxeak - Laudio - Aiaraldea.eus\n'Apirileko feria' maiatzaren 21ean egingo du Andaluziar Etxeak\nIzar Mendiguren Cosgaya 2022-05-09 07:30\nAndaluziar eguneko argazki bat. / Aiaraldea.eus\nEgun osoko egitaraua prestatu du Laudioko Andaluziar Etxeak festa ospatzeko. Maiatzaren 21ean izango da 'Apirileko feria'.\nAndaluziarrek eskualdean ere ospatuko dute 'Apirileko azoka'. Hain zuzen, Laudioko Andaluziar Etxeak berreskuratu du jaia, etenaldia egon baita koronabirusak eragindako pandemia dela-eta. Eguerdian hasiko dira ekintzak, eta gauera arte luzatuko da egitaraua.\n13:30ean emango diote hasiera feriari, Aldai plazan. Egun osoan zehar rumba zein sevillar dantzak egongo dira, aurreratu dutenez. Ildo beretik,andaluziar jantziekin bertaratzeko deia luzatu dute. Gainera, jantzirik onena sarituko dute iluntzean, urdaiazpiko zozketarekin batera.\nHorrez gain, flashmoba ere antolatu dute bazkalaurretik; hots, 13:45ean. Jarraian, herri bazkariari ekingo diote. Txartelak Andaluziar Etxean egongo dira salgai: 10€ balioko dute umeentzako sarrerek, eta 16€ helduentzakoak.\nArratsaldean, aldiz, bingoa eta kontzertua izango dira nagusi. Lehenbiziko ekintza -hau da, bingoa- 16:00etan hasiko da, eta musika jaialdia 19:00etan. Talde gonbidatua Los Carcianos izango da aurtengoan.


3. Gazteak etxebizitza eskuratzea bultzatu, zuzkidura-bizitokien eta alokairuko etxebizitza babestuen bidez\n143. Alokairu-erregimena lehenetsi, baita gazteen emantzipazioa ere\nGizarte-ekintza, Gazteria, Etxebizitza\nEgungo balioa:4 Hitzarmenak\nEtxebizitza librea alokairuan hartzeko finantza-ahalegina (18-34 urte). 2018 urtea. Hileko soldata garbiaren gaineko ehunekoa (S48)\nHitzarmena Donostiako Udalarekin.\nHitzarmena Donostiako Udalarekin 300 zuzkidura-bizitoki eraikitzeko.\nZuzkidura-bizitokietarako lankidetza-hitzarmenak.: 4 Hitzarmenak\nEtxebizitza librea alokairuan hartzeko finantza-ahalegina (18-34 urte). 2018 urtea. Hileko soldata garbiaren gaineko ehunekoa (S48): %77\nEkintza 3. Gazteak etxebizitza eskuratzea bultzatu, zuzkidura-bizitokien eta alokairuko etxebizitza babestuen bidez\nHitzarmenak Bilboko Udalarekin.\nHitzarmenak Bilboko Udalarekin, 60 zuzkidura-bizitoki eraikitzeko Bilboko udalerrian, Arangoiti eremuan. Agindua (2018/11/12), Zorrotzaurren gazteentzako 66 apartamentu eraikitzeko. Udalak konpromisoa hartzen du Zorrotzaurreko eremu mistoko AD-1 lursaila Eusko Jaurlaritzari doan lagatzeko, eta Eusko Jaurlaritzak bere gain hartzen du eraikuntza- eta urbanizazio-lanak egiteko betebeharra.\nZuzkidura-bizitokietarako lankidetza-hitzarmenak.: 3 Hitzarmenak\nGaztelagun programa: etxebizitza duin eta egoki bat lortzeko erraztasunak ematea du helburu, hori lortzeko zailtasun gehigarriak dituzten gazteei. Gazteen emantzipazioa bultzatu nahi du etxebizitzaren arloan, alokairua ordaintzeko zuzeneko laguntzen bidez. Zebatekoa: 22.500.000.- M€. 2020ko aurrekontu-estaldura: 19.300.000.- €\nHitzarmena Lekeitioko Udalarekin.\nHitzarmena Lekeitioko Udalarekin, 48 zuzkidura-bizitoki eraikitzeko.\nZuzkidura-bizitokietarako lankidetza-hitzarmenak.: 2 Hitzarmenak\nHitzarmena Azpeitiko Udalarekin.\nHitzarmena Azpeitiko Udalarekin 45 zuzkidura-bizitoki eraikitzeko Esklaben eraikinean, batez ere gazteentzat. Zenbatekoa: 3.620.000.- €\nZuzkidura-bizitokietarako lankidetza-hitzarmenak.: 1 Hitzarmenak


EA21 UDAL FOROA | EGUZKIBEGI ikastola\nEkainaren 1ean EA21eko Udal Foroa bildu zen Galdakaoko udaletxean. Han elkartu ziren EA21eko proiektuan parte hartzen duten Galdakaoko eskoletako eko-ordezkariak eta egitasmoaren arduradunak. Lehenengo zatian ikasleak elkartu ziren, Galdakaoko bioaniztasuna nola hobetu eztabaidatzeko. Eskola bakoitzak lau proposamen mahairatu zituen eta azkenean proposamen guztien artean lau akeratu ziren alkateari aurkezteko.\nBigarren zatian eskola bakoitzak, power-pointen bidez, urtean zehar egindako lana aukeztu zuen. Aurkezpenak eta gero, Galdakaoko Ingurumen zinegotziak eta ingurumen teknikariak azaldu zuten udalak zer punturaino bete dituen iaz hondakineei buruzko hartutako konpromisoak.\nAzkenean guztiok kanpora joan ginen argazkia ateratzera. Mementu hartan alkatea agertu zen, ez baitzen foroan izan eta bertan parte hartu ez izanaren ardura azaldu zigun. Dena den, pozik agertu zen Eguzkibegiko ikasleak ikusita (ikasle ohia baita) eta esan zigun egun batean etorriko zela ikastolan zer-nolako lana egiten dugun ikustera.\nEA21ko urteko lanaren aurkezpena: https://youtu.be/sZvcsmbJdEQ (\nEA21ko proposamenak: https://youtu.be/4i_KaLhtQLI\nEskola agenda 21 Aurkezpena 2016.pptx


Herriko plaza bizi bizia ala erakustoki hotza? | Eleka | KAZETA\nHerriko plaza bizi bizia ala erakustoki hotza?\nItsasun bigarren itzulirako presentatzen den hautagai abertzaleak politikak gure eguneroko bizian duen garrantziaz ohartarazten du igorri iritzian.\n12/06/2020 Updated at:\nHerriko bozkak hurbiltzen direlarik, estakuru ederra izaten da gogoetatzeko geroari buruz. Nolakoa nahiko genukeen gure herria etorkizunean, zer herri hautu egin nahi dugun biharkotz, herriko plaza bizi bizia ala erakustoki hotza utziko dugunez biharko belaunaldiei? Hori da hain zuzen politika.\nZenbait herritan kausitzen dira hautagai edo hautetsi batzuk Herriko Etxearen lana mugatzen dutenak zerbitzu administratibo hutsean, nunbait hor baitira prefeturaren eta herritarren arteko bitartekaritzan. Herriko buxeta ere kudeatu behar dute, herritarren galde eta eskakizunei ihardesten. Hots, hori ez liteke politika.\nUrari bere bidea egiten uzten diozularik, etxaldetako leihoak zerratzen segitzen, gure hizkuntza gibelka joaten, herriak husten edo etxe berriz betetzen... ez ote gira politikan.\nBaietz gibel doatzila frangotan Herrien ahalak eta indarrak, gutituz bait doaz diru laguntzak eta haundituz herri elkargoen larderiak. Baina ez ote da herriko etxeen ardura axolatzea biharko herriaren itxuraz eta biziaz ? Politikan, erran nahi baita geroaren apailatzen oraindanik, ikuspegi ezberdinak izan dezakegu batzuk eta bestek. Baina nahi ala ez, denak ari gira politikan, egungo hautuez, edo hautu eskasez, biharkoa erabakitzen baitugu.


Aurrekoa Martxoak 14 Astelehena Hurrengoa\nMartxoak 14 • 17:00 • Lugaritz K.E. (Antiguo-Ibaeta) Literatura\nHiltzaile baten aitormena, Joseph Rothen liburuari buruz arituko dira saio honetan.\nHurrengo saioa, apirilaren 4an: René Depestre-ren Eros tren txinatar batean.\nMartxoak 14 • 18:30 • Intxaurrondo K.E. (Intxaurrondo) Antzerkia eta Dantza\nOharra: martxoaren 15eko emanaldia gaztelaniaz izango da.\nGabon Zahar gaua da. Lucía eta Celia, ahizpak; Xabier, Celiaren senarra; Pablo, Lucíaren semea; eta Uxue, bere lehengusina. Afaria eta kanpaien arteko momentu batean, familia honen arteko harreman guztiek eztanda egingo dute. Nahiz eta egitura nahiko tradizionala eduki, FAKE, Begiari tranpa istorioa kontatzeko denboran jauzi ugari eman beharko ditugu, kronologia apurtu, itzulerarik gabeko puntu horretara nola iritsi garen ulertu ahal izateko..\nAntzezleak: Leire Ucha, Aitor Fernandino, Iraitz Lizarraga, Lorea Intxausti, Albar Cirarda Egilea: David Caiña Zuzendaria: Gorka Mínguez & David Caiña Zuzendaritzako laguntzailea: Coral Igualador Musika: Adrián García De los Ojos Argiztapen  diseinua: Arantza Heredia Jantzi  diseinua: Ainhoa Elguezabal Eszenografia - diseinua: Gorka Mínguez Atrezzoa: María Martínez Ekoizpena: Erre Produkzioak\nAntzezleak / Reparto: Leire Ucha, Aitor Fernandino, Maria Urcelay, Lorea Intxausti, Albar Cirarda (Euskeraz / En Euskera); Maribel Salas, Gorka Mínguez, Gemma Martínez, Lorea Intxausti, Albar Cirarda (Gazteleraz / En Castellano) Egilea / Autoría: DAVID CAIÑA Zuzendaria / Dirección: GORKA MÍNGUEZ & DAVID CAIÑA Zuzendaritzako laguntzailea / Ayudante de dirección: CORAL IGUALADOR Musika / música: ADRIÁN GARCÍA DE LOS OJOS Argiztapen  diseinua / Diseño de iluminación: ARANTZA HEREDIA Jantzi  diseinua/ Diseño de vestuario: AINHOA ELGUEZABAL Eszenografia - diseinua / Diseño de escenografía: GORKA MÍNGUEZ Atrezzoa / Atrezzo: MARÍA MARTÍNEZ Ekoizpena / Producción: ERRE PRODUKZIOAK\nMartxoak 14 • 17:00/18:00 • Casares K.E. (Altza-Larratxo) Donostia Euskara +\nMartxoak 14 • 17:30/18:30 • Leire Plaza (Morlans) Donostia Euskara +\nMartxoak 14 • 17:30 • Txomin-eneako Andereñoak plaza (Loiola-Martutene) Donostia Euskara +\nMartxoak 14 • 17:00 • Amassorrain ikastetxea (Añorga) Donostia Euskara +\nMartxoak 14 • 16:45 • Victoria Eugenia Antzokia (Erdialdea) Donostia Antzerkia eta Dantza\ndFERIA 2022ren barruan.\nGarbiñe Insausti, kantari eta aktorea, eta Iñaki Salvador pianojole ezaguna batu dira oraingoan, HEGOAK kontzertua eskeintzeko. Ikuskizuna, bidaia musikal eta emozional bat izango da. Hegazti errarien moduan, hegoak izango ditugu lagun, beste leku, hizkuntza eta kantuetara iristeko, haiek ezagutu eta geureganatzeko asmoz. Eta baita hegoak ere, sorterrira bueltatu eta bertakoak, hemengoak, gogoratu eta maitatzeko. Laboa edo Imanolen eskutik ezagunak egin diren gure euskal kantuekin batera, Edith Piaf, Jaques Brell, edo Kurt Weill bezelako artista haundien melodiak ere bisitatuko ditugu emanaldian zehar.\nAhotsa: Garbiñe Insausti Pianoa: Iñaki Salvador Biolontxeloa: Maider Zapirain Zuzendaritza: Garbiñe Insausti Musika moldaketak: Iñaki Salvador Argiztapen diseinua: Jorge Urrizola Gune eszenikoa: Garbiñe Insausti Prentsa: María Díaz Ekoizpena: Kulunka Teatro Banatzailea: Portal 71\n8 €Sarrera erosi


Jakin dugu ikasle batzuk ez direla gailuen erabilera ona eğiten ari, nahiz eta gai hau berria ez izan eta askotan jorratu izana. Horren ildora, azken egunotan entzun da komunikabideetan Frantzian telefonoak legez debekatuta egongo direla datorren ikasturtean eskola guztietan. Geure uste apalean, ez da neurri egokia, horrela ez baita arazoa akabatuko. Gailuekin sortzen dira arazoak, baina gailua bera ez da arazoa, haren erabilera desegokia baizik. Kontua da gailuek ez daukatela errurik, hau da, erabiltzen dituztenak ez daudela ondo hezituta erabilera egokian. Horretan jarri behar da indarra eta horregatik behin baino gehiagotan jorratu dugu gaia hemendik. Arazo bat konpontzeko, aurre egin behar zaio, eta horretarako arriskuak egon behar; baina laguntzarekin posiblea da berbideratzea.\nIkaratuta, ezta? Hasieran aipatu dugun moduan, ez zaitugu ikasratu nahi baina erne egon behar duzu eta zaindu behar dituzu pantailaren beste aldean dauzkazun harremanak.


Shenzhen Color Textile Technology Co., Ltd. egoitzak – Jiangsu Busy Man Textile Co., Ltd. otsailaren, 2010, Nantong, Jiangsu probintzian kokatutako urtean sortu zen, 10 urte toalla ekoizpen eta OEM ODM prozesatzeko esperientzia batekin. Nagusiki ekoizten eta hainbat toalla produktuak eta etxeko ehungintza produktuak, hala nola, eskua eskuoihal, aurpegia eskuoihal, kirol eskuoihal, bainu eskuoihal eta abar esportatzen. Bi inportatutako abiadura handiko inprimatzeko digital kotoia toalla lerro eguneroko 13.000 metro koadro irteera bat, hau da entrega tradizionala ordua baino baino gehiago 5 aldiz azkarrago ditu. da liderra industria berean posizio bat da.\nProduktu nagusiak: alde batetik toalla, aurpegia eskuoihal, kirol eskuoihal, bainu eskuoihal, hondartza eskuoihal, bainu gona, bainu, eta beste toalla produktuak eta etxeko ehungintza produktuak; Jacquard toalla, banbu zuntz eskuoihal, Microfiber eskuoihal, hozte toalla, eskuoihal konprimitua, bero-transferentzia / sublimazio inprimatutako eskuoihal, inprimatutako eskuoihal digitala eta abar.\n2 inportatutako kotoia abiadura handiko digital inprimatzeko Eguneroko 13000 metro karratu irteera bat, hau da entrega tradizionala ordua baino baino gehiago 5 aldiz azkarrago lerro ditu.\nProduktuak saltzeko ongi baino gehiago 20 herrialde eta eskualdetan, Txina, Japonia, Europa, Amerika, Australia, eta abar., Marka artean, New Balance, Hello Kitty, Dunlop, Pepsi, Swarovski, AVON, Lotte, Amazon, Disney, Sailor Moon , pilotu, Polo …\naskok Japoniako ezagunak nazioarteko marka lan egin eta epe luzeko lankidetza ezarri.\nGainditu nazioarteko SEDEX fabrika ikuskatzeko estandarra eta Disney fabrika ikuskatzeko estandarra.\nG: ZU MANUFACTURER?\nA: Jiangsu Busyman toalla industria eta merkataritzako integrazio bat, 10 urteko toalla ekoizten eta esportatzen esperientzia da.\nG: KOSTUA digital inprimatzeko TOWEL DA HIGH?\nA: Inprimagintza digitala aurreratuenak inprimatzeko teknologia da eta oihal kalitatea baldintza oso zorrotzak (orraztu kotoia onena, Woven berezia eta kalitate handiko) eta tinta (inportatutako, goi maila) dute. Edozein diseinu workable da, ez du kolorea, MOQ behe-muga, ez da beharrezkoa molde kuota, inprimatzeko oso biziak dira eta eskuz sentimendu oso biguna.\nGuztiak horiek zorrotz ekoizpen line egiteko kotoia digital inprimatutako kostu handiko eskuoihalak.\nG: ditzakezu DESIGN AS gure baldintza?\nA: Jiangsu Busyman toalla profesionala eta esperientzia bat diseinu taldeak nor zure ideia gisa diseinatu ahal ditu.\nG: Nola zure zerbitzua eta beruna denbora BURUZ?\nA: Jiangsu Busyman toalla 20 saltzaileren normalizatua zerbitzua emateko dauka. Eskaera guztiak normalizatua kudeaketa eta puntuala entrega bermatzea da ERP sisteman egon behar du. Jiangsu lanpetuta gizon eskuoihal bat-bateko zerbitzua eskaintzeko aukera kontsulta hasieratik. Denbora beruna bezala, 44 ehundutako makinak nahikoa toalla inprimatzeko digital eta 2 digital inprimatzeko lerro ehuna bermatzeko daude. Eguneko irteera metro 4000 ingurukoa da. Azkarrena lagin denbora 3 egun eta ontziratu denbora 15 egun izan daiteke.\nQ: ez duzu behar PAY 100% aurrera PRODUKZIOA?\nA: Normalean, Jiangsu Busy Man toalla% 30 gordailua behar du,% 70 orekatua bidalketa aurretik edo B / L kopia aurkako ordaindu.


Berrikuntza – Colegio Vera-Cruz Ikastetxea School Vitoria-Gasteiz\nVera-Cruz ikastetxean hainbat berrikuntza-proiektu egiten ari gara, gure ikasleek jasotzen duten hezkuntza kalitate gorenekoa izan dadin, etengabe aldatzen ari den gizartearen etorkizuneko erronkei aurre egiteko beharrezko prestakuntza, trebakuntza eta kualifikazioa bermatuz.\nProiektu horien artean, hauek dira azpimarragarrienak:\nProiektuetan oinarritutako ikaskuntza (ABP): Vera-Cruz, Trilema Fundazioarekin batera, ikasgelan metodologiak berritzearen alde lan egiten du, ikaskuntza esanguratsua sustatzeko proiektuak, arazoak, erronkak, talde kooperatiboak landuz, aurrerapenak bildu eta islatuko dituzten baliabide digital eta grafikoak erabiliz, pentsamendu kritikoa eta sortzailea aktibatuko duten estrategiak, memoria modu eraginkorrean mobilizatuko dutenak. Horrela, gela biziak sortzea lortzen da, zirraragarriak, non jakin-mina eta gozamena zorroztasunarekin eta ahaleginarekin uztartzen diren.\nLehen Hezkuntzako 4. mailatik 1×1 barneratzeak gaitasun digitala eskuratzea errazten du, funtsezkoa baita ikasteko, lan egiteko eta gizartean aktiboki parte hartzeko.\nIrakurketa-plana ezartzeak gure ikastetxean irakurketa-idazketa ahalik eta hobekien irakastea du helburu. Irakurtzen eta idazten ikastea eta borondatez edo plazerez irakurtzeko ohitura sortzea dira haur baten bizitzako lorpen garrantzitsuenetako batzuk, eta guk, ikastetxe gisa, lorpen horiek lortu nahi ditugu. Gainerako ikasgai guztietako ikaskuntza hobetzen laguntzen die, ikasteko zaletasuna sortzen laguntzen die eta literaturaz eta beste arte-adierazpen batzuez gozatzeko bidea prestatzen du.


Haurreskolak Partzuergoko itzulera plana negoziatzea eta matrikulazio epea zabaltzea eskatzen du LABek | LAB sindikatua Hezkuntzan eta Irakaskuntzan\nHasiera Berriak Haurreskolak Partzuergoko itzulera plana negoziatzea eta matrikulazio epea zabaltzea eskatzen du LABek\nHaurreskolak Partzuergoko itzulera plana negoziatzea eta matrikulazio epea zabaltzea eskatzen du LABek\nHaurreskolak Partzuergoko zentroak gainontzeko hezkuntzako zentroekin batera itxi ziren COVID-19ak eragindako osasun-krisiaren eraginez. Orain, Espainiar Gobernuak aurkeztutako deseskalada fasean, berriz, maiatzaren azken astean irekitzeko aukera zabaltzen da. Sorpresaz hartu ez bagaitu ere, orain arte Haurreskolak Partzuergoa ez da egon Hezkuntza sailaren ikasturte amaierako planaren barruan. Era berean, ez dirudi Osasun Sailak baimentzen duenerako, geletara itzultzeko aukera posibleak aztertu dituztenik. Zorione Etxezarraga gerenteak atzo arte esan digun bakarra izan da jakin egin beharko genukeela maiatzetik aurrera zer, eta oraingoz ez dagoela erabakirik. Langileok kezka handiz bizi dugu azkenengo hilabeteetan eman den alde sozialaren gutxiestea, eta familiek ez dakite itzultzeko aukera izango duten, ezta irailean lana eta familia uztartzeko zein neurri hartu ahal izango duten.\nGauzak horrela, argi dago Eusko Jaurlaritzak saldu nahi digun normaltasunera bueltatze horretan hainbat hutsune daudela, batez ere feminizatu eta produktiboak ez diren arloetan, hezkuntza arloari dagokionez haur hezkuntza, alegia. Orain, Madrilek eskoletara balizko itzultzera iragarri du 0-6 urteko etaparako, eta hurrengo asteetan hori EAEn nola gauzatuko den definitu beharko du Jaurlaritzak.\nMaiatzaren bukaerarako aurreikusten den balizko haur eskolen irekieraren inguruan, bestalde, LABek erabakia ahalik eta lasterren hartzea eskatzen du. Eta zabaltzen badira, LAB sindikatuak berandu baino lehen prebentzio planak negoziatzea eskatzen du haur, hezitzaile, kudeaketako langile, udaletako langile eta familientzat, bakoitzarentzat beharrezkoak izango diren babes neurriak bermatzea eta espazio eta ratioen berrantolaketaren aurreikuspena egitea.\nHorretaz gainera, balizko irekiera baten aurrean, ikasturte honen bukaerarako izen-emate berezia martxan jartzea eskatzen du LABek. Hezkuntza zerbitzu hau kontziliazio neurri gisa planteatu bada ere, doakoa izateaz gain, haurren benetako beharrak asetuko dituen neurria izatea eta eurei begiratutako egokitzapen epe bezala planteatzea eskatzen dugu. Harrigarria iruditzen zaigu egiten den proposamen honetan, ¨deseskalada¨ derrigorrezkoak ez diren etapetatik hastea, eta susmoa dugu, egoera hau baliatuz berriro ere gure zikloa desitxuratzeko apustua egin nahi izango dutela. Hain zuzen ere, kontziliazio neurriekin lotuz eta duen balore hezigarria gutxietsiz.\nBestalde, Haurreskolak Partzuergoan, hurrengo ikasturterako haurren izen-ematea maiatzaren hasieran izaten da urtero; aurten, aldiz, alarma egoerak indarra galtzen duenean egingo dela iragarri dute. LAB sindikatuak kezkaz bizi du inprobisatzeko joera hau eta matrikulazio epea hurbildu ahala hainbat proposamen egin ditu: hala nola, matrikulazioa on-line egiteko aukera zabaltzea, beti ere arrakala digitala kontuan izanik, udalen bitartez izen-ematea gauzatzeko aukerak aztertzea, izen-ematea etengabean irekita mantentzea… Hasiera hasieratik elkarlanerako eskua luzatu diogu gerenteari, baina argi dago hezkuntza komunitatearekin ez duela ezer jakin nahi EAJk. Are larriagoa iruditzen zaigu, hezkuntza saileko eta udal desberdinetako ordezkariak biltzen dituen Haurreskolak Partzuergoko zuzendaritza batzordea, zeinaren lehendakaria Cristina Uriarte sailburua den, ez dela matrikulazioaren gaia aztertzeko bildu ere egin. Beraz, Haurreskolak Partzuergoaren parte diren udalek, langile eta familiek ere ez dute inongo berririk jaso izen-ematearen inguruan. Gainera hainbat herritan, Haurreskolak Partzuergoaren, udalen, familien, eta orohar, hirugarrenen aurrean haurreskoletakoordezkari ofizialik ez dago, hango langileen ordezkapenak betetzen ez direlako.\nHaurreskolak Partzuergoa ez da inoiz EAJrenzat lehentasuna izan, oraingoan ere argi utzi duen moduan, eta orain presaka eta korrika erabakiak hartzen hasi beharko dira. Lotsagarria iruditzen zaigu eta salatu nahi dugu zentru pribatu zein kontzertatuetako haur eskola batzuetan datorren ikasturteko matrikulazioak eginda edota egiten dauden bitartean, Eusko Jaurlaritza eta udalen arteko hitzarmena den Haurreskolak Partzuergoko sarean, izen-emate epea etenda dagoela.\nEuskal eskola publiko komunitarioaren bidean, Haur hezkuntzako lehenengo zikloaren alde iruten eta borrokan jarraituko dugu, jaiotzetik aukera-berdintasunean oinarritutako hezkuntzarako eskubidea bermatzea nahi dugulako, 0-3 zikloa, euskalduna, kalitatekoa, doakoa eta unibertsalaren alde.\nIkasturte amaierako plana\nHurrengo sarreraMahai negoziatzailea deitzeko eskaera bateratua\nEHUko gobernu taldeak ikasleen posta-kontuak Microsoft Office 365-era eraman eta zerbitzua pribatizatu nahi duela salatu dugu\nTutera eta Iruñeko Hizkuntza Eskola Ofizialetan 2022/23 ikasturterako iragarritako murrizketak salatu ditugu


Quelles sont les vitamines hydrosolubles ? — Améliore ta Santé – TELES RELAY\nHasiera NIRE OSASUNA Natural erremedioak Zer dira uretan disolbagarriak diren bitaminak? - Osasuna hobetu\n12 2019 Urria\nBitaminak gorputzaren funtzionamendu egokia lortzeko beharrezkoak diren mantenugaiak dira. Gantz disolbagarriak diren bitaminak eta uretan disolbagarriak diren bitaminak daude. Izenak dioen bezala, bitamina horien arteko aldea disolbatzeko gaitasunean datza.\nGorputzeko zelula guztiek aminoazidoak, mineralak eta beste konposatu batzuk proteina, hormona eta entzimen bihurtzeko funtzioa du. Bitamina batzuk sortzen diren konposatuen zati dira, horregatik ezinbestekoak dira gorputzaren funtzionamendu egokia bermatzeko. Gaur egun ezagutzen ditugun hamahiru bitaminetatik bi talde bereiz ditzakegu:\nBitamina disolbagarriak uretan: bitamina horiek uretan disolbatzen dira eta gorputzak ezin ditu gorde. Hori dela eta, beharrezkoa da gure gorputzari eguneroko dosia ematea, baina modu kontrolatuan: gehiegizkoa kanporatzen da izerditan eta gernua\nGantz disolbagarriak diren bitaminak: Bitamina horiek koipeetan disolbatzen dira eta gorputzak ehun adiposoetan eta gibelean gordetzen ditu. Gehiegizko osasuna osasunerako kaltegarria izan daiteke, beraz, kontuz janari osagarriekin eta beti kontsultatu mediku edo botikari\nMineral batzuk ez bezala, oso dosi txikietan jokatzen dute. Gainera, gure gorputza ez da gai horiek bakarrik fabrikatzeko, horregatik beharrezkoa da gure dietan sartzea.\nBitaminen funtzio nagusien artean dago elikagaien oxidazioa aktibatzea, erreakzio metabolikoak eta elikagaien bidez hornitutako energiaren erabilera eta askapena. Hori jakinda, erraza da elikagai organiko horien garrantziaz jabetzea zelularen bizitasunarentzat eta, oro har, gorputzarentzat. Gogoan izan beti otorduetan bitaminak sartzen dituzula.\nEzagutu itzazu atzerapenik gabe zeintzuk diren uretan disolbatzeko bitaminak eta horien ezaugarriak.\nB1 bitamina edo tiamina, uretan disolbagarriak diren bitaminetako bat\nBitamina hori fruitu lehorretan, ale osoetan, lekaleetan, legamian eta gari-germenean aurkitzen da.\nBitamina honen funtzio nagusia bertan dagoen energia askatzea da karbohidratoak.\nB1 bitamina gabeziak sintoma hauek eragin ditzake:\nOdol glukosa edo hipogluzemian beherakada nabarmena\nnekea eta suminkortasuna\nArtikulu hau ere interesgarria izan daiteke: Nola erabili bitamina B1 eltxoen aurkako neurri gisa\nBitamina B12 edo Riboflavina\nBitamina horrek gantzak, proteinak eta oxidazioa katalizatzeko funtzioa du karbohidrato.\nB12 bitaminan aberatsak diren iturriak hauek dira: esnea, gibela, babarrunak, dilistak, gaztak eta fruta lehorrak.\nB12 bitamina gabeziak ikusmen nahasteak eragiten ditu eta hantura aho-mukosan eta eztarrian.\nBitamina B3 edo niacina edo azido nikotinikoa\nBitamina hau bereziki lekaleetan, fruitu lehorretan, zerealetan eta presente dago garagardo legamia. Bere funtzioari dagokionez, elikagaiak energia bihurtzea sustatzen du.\nB3 bitamina gabeziak pellagra eragiten du, larruazalean lekuak agertuz eta digestio eta nerbio isturbazioengatik ezaugarri duen gaixotasuna.\nBitamina B5 edo azido pantofenikoa uretan disolbatzeko bitaminetako bat da\nBitamina hori immunitate-sistemaren parte da, zeren gorputza infekzioen aurka defendatzen laguntzen du. Gantzak, proteinak eta karbohidratoen metabolismoan ere parte hartzen du.\nBitamina hori animalia eta landare jatorriko ehun guztietan dago, baita garagardo legamian ere.\nB5 bitaminaren gabeziak gorputzaren defentsak ahultzea ekar dezake eta, beraz, infekzioak garatzea.\nBitamina B6 edo piridoxina\nBitamina hori aminoazidoen metabolismoan eta hemoglobinaren sintesian parte hartzen du. B6 bitaminaren gabeziak dieta arazoak agertzea sustatzen du.\nBananak, aguakateak, ale osoak eta barazkiak orokorrean B6 bitamina iturri aberatsenak dira.\nBitamina B8 edo biotina uretan disolbatzeko bitamina bat da\nBitamina hori animalia jatorriko eta landare jatorriko elikagai askotan aurkitzen da. B8 bitamina gabezia, beraz, arraroa da.\nBitamina hau karbono dioxidoaren eraketarekin edo erabilerarekin lotutako zenbait entzimarekin dago lotuta. Horregatik, koentzima funtzioa du.\nBitamina B9 edo azido folikoa\nBitamina hori ezinbestekoa da DNAren sintesirako ehun berrien zeluletan fetuetan bezala. Globulu gorrien sintesian ere parte hartzen du.\nB9 bitamina gabeziak anemia eragiten du.\nBitamina hori bereziki dilista, barazki eta gibelean aurkitzen da.\nB12 bitamina edo zianocobalamina, uretan disolbagarriak diren bitaminetako bat\nGibela B12 bitamina-iturri nagusia da. Bitamina hori ezinbestekoa da sintesia egiteko globulu gorriak. Mineral batek bere egituran duen bitamina bakarra da, kobaltoa, hortik dator izena.\nGainera, landare edo animalia batek ez du B12 bitamina sortzen, mikroorganismo gutxi batzuk baino ez. B12 bitamina gabeziak ere anemia eragiten du.\nAzkenik, C bitaminaz soilik hitz egin behar dugu. Azken bitamina horrek proteinen eraketan parte hartzen du ehun konektiboaren mailan eta birsorkuntzan cartilage hezurrak.\nC bitaminen gabeziak ehun konektiboaren irekitzeak, larruazal subjektuak, orbain zailak eta bestelako arazo estrukturalak eragiten ditu.\nArtikulu hau ere interesgarria izan daiteke: 6 antibiotiko naturalak infekzio epelen aurrean\nAzken batean, ulertuko duzu bitaminak funtsezko mantenugaiak dira osasun ona izateko. Ura disolbagarria duten bitaminen propietateak soilik aipatu ditugu. Aipatutako propietateei, gantz disolbagarriak diren bitamina horiek gehitu behar zaizkie.\nGogoan izan elikadura ohitura onak hartzea gure elikadura behar guztiak estaltzeko.\n6 funtsezko bitaminak zure dietarako\nBitaminak ezinbestekoak dira. Gure gorputza osasuntsu eta sendoa izan dadin arreta jarri behar dugun hainbat bitamina daude. Irakurri gehiago »\nArtikulu hau lehen aldiz agertu da https://amelioretasante.com/quelles-sont-les-vitamines-hydrosolubles/\nAurreko artikuluan 7 $ haririk gabeko kargagailua, Roku Express HD 27 $, 90 $ murrizketa Sony Aurikularretan, Plus - BGR\nHurrengo artikuluan Shep Smith-ek Fox-en, espero du "gertakariek eguna irabaziko dutela" - jendeak


hanka hutsik: Barruak hustuta...\nKatalli 20 de noviembre de 2010, 14:28\nJo, ze bilbo-munduikuskera ekartzen duzun mediterraneoraino...\nEta hori faltan botatzea ez ote kasik, patologikoa??\nHanka Hutsik 20 de noviembre de 2010, 22:18\nPatologikotik ez al daukazu zuk, gutxiegi? Beste nolabait deitu behar diogu, pantogitikoa? edo patu-kritikoa? Logikoa ez da bederen, oraingoan!\nHanka Hutsik 22 de noviembre de 2010, 11:36\nbustitzeak ere aspertu egiten du batzuetan, potzuetan. Zapatuan barrezka itzuli nintzen etxera, berriz ere korrikarik egin gabe, goitik behera busti artean, blai, portaleko atea ere poliki-poliki zabalduaz. Baina domeka iluntzetan, eguraldi honek ez du grazia berdina. ez al da ala?\nSasi artetik... 23 de noviembre de 2010, 0:31\nezta astelehen gau erdian ere...\nez du graziarik...\nHanka Hutsik 23 de noviembre de 2010, 14:40\nAtera sasi artetik eta hatoz nire albora. Eguzki izpiak imajinatuko ditugu Bilboko taberna zaharrenean ardoa kopan eskatzen dugunean. Eta bapatean ez da euririk jausiko, ez dugu aterki beharrik izango, eta hankahutsik jarrita, ekingo diogu gau osoan luzatuko den berriketaldiari.\nAtoz, atoz... jarraitu ardo usainari. Iluntzean gaude!


Medicus Mundi Gipuzkoak, nazioarteko kanpaina baten barruan, abortu seguru eta legezkorako zerbitzuak izatea eskatzen du | por los derechos sexuales y reproductivos · sexu eta ugalketa eskubideen alde\nMedicus Mundi Gipuzkoa GGKE gipuzkoarrak, Guk Erabakitzen Dugu Plataformaren partaide den aldetik, Abortu Seguru eta Legezkoa izateko Ekintza Egun Globala den irailaren 28 honetan erantzukizun politikoa eskatu nahi dio gobernu zentralari oso ardura eta sentiberatasun gutxiko jokabidea izan duelako emakumeen eta gizarte osoaren osasun, askatasun eta ongizatean eragin hain zuzena duen gai batekin.\nGallardónen legearen aurreproiektua kentzearen iragarpenak eta horren dimisioak ez du desagerrarazi alor horretan gaur egungo legeriaren erreforma posibleak une honetan bizi duen zalantzazko egoera. Izan ere, Ana Mato Osasun ministroak, Justiziako ministroaren dimisioaren ondoren ohartarazi du ez diotela uko egingo hori aldatzeari eta lanean jarraituko dutela “adostasuna bilatzeko eta gizartearen gehiengoa pozik utziko duen lege bat ateratzeko” eta berehala zuzenduko dutela “adin txikikoen gaia beren gurasoek lagunduta egon daitezen beren bizitzetako une hain zailean”, horrenbestez, ezin dugu inolaz ere arreta galdu gai horri dagokionez.\nIrailaren 28 honetan Medicus Mundi Gipuzkoak bat egiten du Guk Erabakitzen Dugu Plataformak hedatu duen adierazpenarekin, horrek Estatuan zuzeneko lotura duelako Abortu Seguru eta Legezkoa izateko Zerbitzuetarako Emakumeak duen Eskubidearen aldeko Nazioarteko Kanpainarekin, eta gizarte zibilak kanpaina honekin bat egiteak garrantzi handia duela azpimarratu behar delako. Alde horretatik, GKEk eta Plataformak gogorarazi nahi dute bi urte baino gehiago daramatzagula oraingo Sexu- eta Ugalketa- Osasun Legearen birmoldaketa zorrotz baten mehatxupean, eta hori atzera bota izatea, neurri handi batean, gizarte mugimenduari esker lortu dela.\nAldi berean gogorarazi nahi dut abortua osasun publikoko arazo bat dela, baina ez tokian-tokikoa soilik, mundu mailakoa ere bai. 47.000 emakume inguru hiltzen dira urtero segurtasunik gabe egindako abortuetan eta bost milioi ospitaleratzen dituzte segurtasunik gabeko abortu horien ondorioz sortzen zaizkien arazoengatik. Horregatik, hala Medicus Mundi Gipuzkoak nola Guk Erabakitzen Dugu Plataformak eta Abortu Seguru eta Legezkoa izateko Zerbitzuetarako Emakumeak duen Eskubidearen aldeko Nazioarteko Kanpainak behin eta berriro aldarrikatzen dute abortu segurua eta legezkoa izatea eragozten duten gobernuek emakumeen aurkako indarkeria instituzionala bultzatu eta onartzen dutela. Halaber, eskatzen dute Post2015 garapen-agendan abortu seguru eta legezkoetarako zerbitzuak izatea ziurtatu dezatela gobernuek, haurdunaldia eteteko lanean ari diren emakumeek eta profesionalek hori egitea baimenduta ez dagoen lekutan jasaten duten kriminalizazioarekin eta estigmatizazioarekin ere amaitu ahal izateko.


«Presoen egoeraz jabetu, eta aldatzeko pizgarria izan dadila konfinamendua» | Euskal Herria | GARA Euskal Herriko egunkaria\nUNAI PAROTEN ALABA ETA ION KEPA PAROTEN ILOBA\nOihana Parotek bi urte eskas zituen bere aita eta osaba kartzelan sartu zituztenean. Geroztik bere haurtzaroa eta gaztaroa bisiten araberako joan-etorrietan igaro ziren. «Lotoa irabazi eta aita etxera ekartzeko kartzela ordainduko zuela» amets egin zuen neskatoa egungo emazte sendoa bilakatu da.\n«Presoen egoeraz jabetu, eta aldatzeko pizgarria izan dadila konfinamendua»\nOihana Parot 10 urteko Kima alabarekin bizitzen ari da konfinamendu garaia. Egoera berezi horretan aita eta osaba kartzelan dituen emazte gazteak salbuespeneko eta ezohiko gertakariz beteriko ibilbidea partekatu du GARArekin.\nBi urte eskas zenituen aita atxilotu zutenean. Beira baten bestaldean egin zenion lehenengo bisita kartzelan.\nUne gogorra izan zen hura burasoentzat, zeren ene iduriz nahi nuen aitaren besoetara joan baina ezin nuenez, bizkarra eman nion aitari bisita guzian. Biziki oroitzapen mingarria da aitarentzat eta min horrek niri sortu zidan maite ditudan jendeak galtzearen edo haiek ni bakarrik uztearen fobia, duela urte batzuk soilik gainditzea lortu dudana.\nFamilia zigortua izan zen. Zazpi urte aurrez aurrekorik gabe, aita ezin besarkatu.\nEz dut haurtzaroko oroitzapen asko atxiki, detaile batzuk izan ezik. Aitari poz pixka bat emateko oroitzen naiz beti kolorezko jantziak eramanez eta irriñoa ahoan azaltzen ginela bisitetan. Bestalde, sarritan irudikatzen nuen aita etorriko zela nire bila ikastolara, sorpresa eginez, eta pentsatzen nuen egun batean diru asko irabaziko nuela, «loto» antzeko zozketa batean, eta kartzela pagatuko nuela aita askatzeko. Ez dakit zer adinetan ilusio horiek desagertu ziren.\nMilaka urteko kartzela zigorra jaso zuen zure aitak. Auzi batean izan zinela uste dut, baita une gogorra bizi ere.\n15 edo 16 urte nituela Madrilen egin zioten epaiketa batera joan nintzen, nire ahizpa nagusiarekin, lagun batekin eta harat lagundu gintuen osaba Ion Kepa eta Urtsoa izebaren ezagun batekin. Zaindariak ezarri zituzten gure babeserako. Ez genuen batere sumatu «terrorismoaren biktimen» elkarteko kideak hain bortitz izanen zirela gurekin. Irainak, keinuak egin zizkiguten. Lagundu gintuen emaztea biziki hunkitu zen eta itzultzean artikulu bat idatzi zuen. Gu ohituago ginen. Bisitetan, txikitatik sentitu dugu funtzionario eta guardia zibilen herra.\nEz dakit nola irudikatzen duzun Oihana nerabe hura, bisiten zama sentitzen zuena eta aitarekin haserretu zena.\nHanditzean gehiago ohartzen gara egoeraren errealitateaz eta bere ondorioez. Bai, 15 urterekin haserretu nintzen aitarekin. Euskal Herria hautatzea bere alaben ordez leporatu nion, baita haurtzaro eta bidaia bizi hori guri inposatzea ere. Asko mindu nuen aita baina horri esker asko mintzatu ginen eta azaldu zizkidan Euskal Herriko gertakariak eta bere arrazoiak borrokara lotzeko.\nUne batez urrundu zinen.\nEzin nuen jasan euskaldun giroan izatea, gogorregia zen niretzat. Bizi “normal” bat ukan nahi nuen. Egia da garai horretan ez zela gaur egun dagoen elkartasuna. Borroka armatua gaizki ikusia zen batzuen partez.. Beraz presoak eta haien senideak ere bai!\nKartzelaldi luzea amaitzear zela, zigor gehigarria jaso zuen. Are, «Parot» izendatu zuten doktrina berria.\nAskatzen zituzten presoen harrerak eta bideoak ikustean asko pozten nintzen, baina jeloskortasun pixka bat sortzen zidaten. Jakin nuenean aita ez zela askatua izango eta kondena luzatuko ziotela biziki gogorra izan zen. Orduan 3 urte zituen nire alaba Kimak nire haurtzaro berdina ez izateko esperantzak aireratu ziren.\nIzar ahizpa eta Kima alaba dira bisitari gazteak.\nIzar, nire ahizpa gazteenak 21 urte ditu orain, eta beti aita kartzelan ezagutu du. Nire alaba Kimak 10 urte ditu. Osasun arazoak tarteko, Urtsoa izebak ezin du gehiago bidaiarik egin. Gaur egun Izar, Kima eta hirurok goaz. Horrendako eskertzekoak dira zinez aitaren lagunak, beraien bisita, eskutitz, pakete eta sostenguarengatik. Elkartasuna etengabe behar dugu sustatu, eta mobilizatu, bi estatuak mugiarazteko eta presoak etxera ekartzeko.\nOsasun larrialdi baten erdian heldu da 30. urtemuga.\nBisitarik ez dugu, aldiz telefono deiak bai. Aita ez da bakartua ziegan, oraingoz. Ontsalaz konfinamenduak zer pentsa emanen dio jendeari presoek urte luzetan bizi duten itxialdiari buruz eta, ea horretaz jabetuta, egoera aldatzeko pizgarri bilakatzen den.\n«Aita oraindik ez da konfinatua ziegan, beste presoak ikusten ditu; aldiz, osaba ziegan dago, bakarrik telefono deia egiteko ateratzen dute»\n«Aitari zigor berria ezarri ziotenean, orduan 3 urte zituen Kima alabak nire haurtzaro berdina ez izateko nituen esperantzak aireratu ziren»


Askotariko ikastaroak eskainiko dituzte Jabetze Eskolan - zarauzkohitza.eus\nAskotariko ikastaroak eskainiko dituzte Jabetze Eskolan\nZarauzko Hitza\t2017-09-08 10:54 gizartea\nZazpi ikastaro eskainiko dituzte aurten: Publizitatea genero ikuspegitik, Emakumeak kameraren atzean, Oinarrizko konponketak: elektrizitatea, Autodefentsa, Bizikleta mekanika tailerra, Mindfulness eta Genealogia femeninoa. Irailaren 13an eigngo dute horien aurkezpena, Etxezabalan, 18:00etan.\nGloria Vazquez Jabetze Eskolako ikastaroen kartelarekin. | Ikusi handiago | Argazki originala\nUrrian hasiko dira Jabetze Eskolako urte amaierako ikastaroak. Aurrez, irailaren 13an, eskolen aurkezpena egingo dute Etxezabalan, 18:00etan. Bertan izango dira ikastaroetako irakasle guztiak, herritarrei zuzenean azaltzeko bakoitzaren helburua, metodologia eta gainontzeko xehetasunak. Zazpi ikastaro eskainiko dituzte aurten: Publizitatea genero ikuspegitik, Emakumeak kameraren atzean, Oinarrizko konponketak: elektrizitatea, Autodefentsa, Bizikleta mekanika tailerra, Mindfulness eta Genealogia femeninoa. Azken biak gaztelaniaz izango dira.\nGloria Vazquez Parekidetasun zinegotziak gogoratu du Jabetze Eskola "emakumeentzako eskola" dela: "Pertsona batzuek ez dute ulertzen zergatik egon behar den eskola bat zehazki eta bakarrik emakumeentzat. Erantzuna erraza da: emakumeok diskriminazio egoera jasaten dugu emakume izateagatik, eta baita gure kontrako indarkeria ere". Nabarmendu du horri aurre egiteko legeak "beharrezkoak" direla, baina, era berean, emakumeak eurak "hainbat gaitasun eta indar berpiztu" behar dituztela, "geuri buruari dagokion botereaz jabetzeko": "Emakumeok geure burua astindu eta barruan daukagun indarrari heldu behar diogu, autonomia gehiago lortzeko eta gizartean zein politikan dagokigun papera betetzeko".\nInteresa dutenek irailaren 13tik 26ra eman ahalko dute izena ikastaroetan, Parekidetasun sailera joanda (Zigordia kalea, 33), bertara deituta (943-00 51 17) edota berdintasuna@zarautz.eus helbidera idatzita. Plazak mugatuak dira eta, horrenbestez, zozketa egingo dute izena eman duten emakume guztien artean. Zarautzen bizi diren emakumeek izango dute lehentasuna. Parekidetasun sailaren blogean dago eskuragarri informazio osoa.\n1 Erraldoien eta buruhandien festa, guztien gozamenerako\n2 Giro aparta Zelai Ondoko jaietan\n3 San Joan suaren bueltan elkartuta\n4 Sanpelaioetako egitarau osoa\n5 Irudietan: Sanpelaioetako eguerdiko txupinazoa\n6 Bideoa: San Joan suaren ekitaldia\nIritsi dira haur sahararrak\nEguraldi eguzkitsuarekin hondartza beteta\nUdalak Sortaldea zen lokala utzi dio Gurutze Gorriari\nTalaimendiko marmiten pintaketa salatu du Gipuzkoako EHNEk\nSan Joan suen inguruko gomendioak eman ditu Sueskolak\nEmakumeentzako taxi-bus zerbitzua jarriko dute abian, sanpelaioetan hasi eta udaldi osoan\nEgunak eta gauak emakumeenak direla aldarrikatu dute Urola Kostako feministek\nBideoa: Aniztasunean bizi, Zarauztik Mundura\nBirziklapen tasa %40tik %71ra igo da sistema berria jarri denetik\nGure Txokoa jatetxeko sukaldaria, 'Aqui la tierra' saioan


Lekarozko alkatetza taldeak ohar bat plazaratu du Aroztegiako obrak direla eta, gertatzen ari dena salatuz. Jarraian duzue: “Lekarozko alkatetza taldetik ohar honen bidez gure herrian hondar asteetan gertatzen ari dena salatu\nJarraian Aroztak plataformak gaurko egunean egindako irakurketa pasatzen dizuegu: “Gaur hemen elkartu gara Aroztegiako Pelotazo Urbanistiko txikitzailea salatzeko eta gelditzeko!!! PSIS bidez tramitatu dute proiektu hau. Baina zer da PSISa?\nAkanpada hasi du Aroztak mugimenduak\nBerriz ere gelditu dituzte Aroztegiko eremuetan lanean ari diren makinak eta «erresistentzia akanpada» egiten hasi dira Aroztak mugimenduko ekintzaileak. «Txikizio hau gelditu arte», erresistentzia borrokarekin «bat egiten duten guztiak hurrengo\nApirilaren 16an 15:30ean Lekarozko Plazan, Aroztegiako eremuan akanpada bat egiteko. Apirilaren 17an arratsaldeko 17:00etan Lekarozko Plazan elkarretaratzea. Maiatzaren 15ean arratsaldeko 17:30ean Manifestazioa Elizondoko Plazatik. Iturria: arranbela\nHerritar talde bat Aroztegiako obrak gelditzen\nGaur, apirilaren 8an, herritar talde bat Palacio de Arozteguia S.L.-ren obrak gelditzera sartu da.


Erabiltzailearentzako informazioa eta ibilgailuaren konforta, gehien hobetzekoak | Revista - Part 4\nBidaia baten prezioa\nPrezioen arteko aldeak handiak dira, batez ere hiri batzuetan aireportua beste batzuetan baino gertuago dagoelako. Ibilbideak lanegunean egin ziren, 10:30 eta 12:00 artean.\nKarrerarik garestienak: Oviedo eta Murtzia, 40 eta 45 euro artean.\nMerkeenak: Malaga (9 euro batez beste), Iruñea (10 euro) eta Alacant (12 euro).\nBide bera eginda alderik handiena: Valentzia. Hirigunetik aireportura egindako bidaiak 19,65 euro balio zuen taxi batean, eta beste batek, berriz, 27 euro kobratu zituen bidea alderantziz egiteagatik. Gainerako hirietan prezioen arteko aldeak 2 euro baino handiagoak izan ziren kasu guztietan.\nSei bidaia ohiko egin ziren hiri bakoitzean, joan-etorrikoak, betiere ibilgailu desberdinetan. Helmugak izan ziren ospitaleak, autobus edo tren geltokiak eta merkataritzaguneak. Helburua zen jakitea taxista bakoitzak egiten zuen ibilbidea bera ote zen joateko eta itzultzeko. Ondorioa garbia da: egindako 78 karreretan soilik 7 ez ziren egokienak izan. Horietako 2 Sevillan egin ziren, eta Iruñea, Valentzia, Coruña, Alacant eta Malagan bana.\nPrezioak: aztertutako hirietan bidaia bat egiteak batez beste 4 eta 9 euro artean balio du, betiere orduaren, zirkulazioaren gorabeheren eta helmugara iristeko distantziaren arabera. Desplazamendurik merkeenak hiri hauetan egin ziren: Malaga, Coruña eta Bilbo. Aldiz, Valentzia, Bartzelona eta Madrilen gehiago ordaindu behar izan zen.\nGauez ibili Larunbat gauetan taxia noraino erabil daitekeen jakiteko (kexu hau ohikoa izaten baita erabiltzaileen artean hainbat hiritan), larunbat gaueko ordu batetatik hiruretara artean taxi bat lortzen saiatu ziren teknikariak, hiri barruan oso bide motza egiteko. Emaitzak onak izan ziren hiri gehienetan, baina Iruñean ezinezko gertatu zen goizaldeko 1:00 eta 3:00 artean taxi bat lortzea, bi orduz telefonoz saiatuta ere.\nPrezioak: 3 eta 6 euro artean ordaindu zen (merkeenak Coruña, Oviedo eta Sevilla). Gainera, hiri gehienetan leku berera joaneko eta etorriko prezioen arteko aldea ez zen euro bat baino handiagoa izan (taxi desberdinean). Salbuespenak izan ziren Valentzia eta Donostia: joaneko eta etorriko bidearen arteko diferentzia 1,45 eta 1,90 euro izan ziren, hurrenez hurren.\nBidaia hauen helburua zen egiaztatzea taxista prest ote zegoen ibilbide motz bat egiteko. Gidariak ezin dio uko egin zerbitzua emateari, oso egoera jakinetan izan ezik (pertsona kopurua baimendutakoa baino handiagoa izatea, poliziak jarraitzen dien pertsonak izatea, janzkera, ekipaje edo animaliaren baten kalte egiteko arriskua izatea edo zerbitzuak tarte ibiltezina egin beharra exijitzea). Taxi gidari bakar batek ere ez zuen ezezkorik adierazi ibilbidea egiteko, nahiz eta helmuga jakiterakoan baten baten erreakzio oso adeitsua ez izan.\nJoan aurreko orrira: « Ibilgailuaren garbitasuna eta konforta


Intergune+ 2015: Liderrak mundu mailako merkatu-hobietan: Euskadiren kasua - SPRI\nIntergune+ 2015: Liderrak mundu mailako merkatu-hobietan: Euskadiren kasua\nNazioarteko merkatu-hobietan “Lidertzat” hartzen diren enpresa kopuru nahiko handia du Euskadik. Saio honetan, profil hau betetzen duten erakundeen atzean zer dagoen eta lidergo horretara nola heldu diren aztertuko da.\nNazioarteko merkatu-hobietan “Lidertzat” hartzen diren enpresa kopuru nahiko handia du Euskadik. Enpresa hauen profilari erreparatuz, orohar enpresa ertainak dira, merkatu-hobietan espezializazio oso bereizia dutenak eta nazioarteko merkatuetan lidergo argia. Saio honetan, profil hau betetzen duten erakundeen atzean zer dagoen eta lidergo horretara nola heldu diren aztertuko da.\nHitzaldi interesgarri honetan, Orkestra institutuak azaldu dizkigu nolako ezaugarriak izan behar dituen nazioarteko merkatuko nitxoen lider batek edo, beste izen batez, “ezkutuko txapeldun” batek. Bere ezaugarri garrantzitsuenak aztertu dira, eta baita ere azaldu da horrelako zenbat kasu aurkitu diren Euskadin. Jardunaldiaren bigarren zatian, merkatu nitxoko liderretako batek, Irizar Forge enpresak, bere jardueraz hitz egin digu, azalduz nola, merkatu nitxo espezifikoetan zentratuz, munduko liderra izatera iritsi den Lazkaoko bere egoitzatik.\nBart Kamp, Nazioartekotzeko gaien koordinatzailea, Orkestra-IVC\nEzkutuko txapeldunak eta euren garrantzia, enpresen lehiakortasuna eta nazioartekotzea ulertzeko\nMaria Lasa Irizar, zuzendari nagusia, IRIZAR FORGE\n95 urte besterik ez dituen erakunde gazte bat


Pasaiako kaiak egokiak dira merkantzien maneiurako; 10 metroko sakonera naturala dute kai nagusietan, ekipamendu nahikoa duten biltegiak merkantzien maneiuan maila goreneko errendimendua ziurtatzeko eta kokapen estrategikoa portutik penintsularako eta Europako gainerako herrialdeetarako irisgarritasuna errazteko. Erabiltzen den garraioa alde batera utzita, erakunde hau lehiakortasun handiko azpiegitura bat izango da (esteka urteko memoriara)\nLurraldeko jarduera ekonomikoaren eragileak gara, Pasaiako portuak Gipuzkoako enpresen eta horren hinterlandaren premia logistikoak betetzen dituelako. Gure kaietatik itsasontziz, errepidez edo trenez siderurgia-produktuen % 37,85 ateratzen da, automobilen % 10,19 eta paperaren % 3,76, horiek izanik Pasaiako Portuan maneiatzen diren merkantzia nagusiak.\nEuropako Arku Atlantikotik igarotzen da Pasaiako Portuko merkantzien itsas trafikoaren erdia, astean zuzeneko hainbat zerbitzu izanik. Europako trenbideko eta lurreko garraioetako lineen inguruan dugun kokapen estrategikoak, garraio multimodalean denboran eta kostuetan eraginkortasun handikoa den alternatiba bermatzen du. Kontsulta itzazu hemen gure lotura guztiak:\nArrantzari dagokionez, Pasaiak azpiegitura egokitu moderno bat du bere flota nola beste portu batzuetakoa hartzeko, horri esker trafikoa (itsasokoa) % 7,79 gehitu da eta baita hemen diharduten enpresen kopurua ere Pasaia Gipuzkoako salmentarako gune garrantzitsuena bezala finkatuz .


Badator Bizkaiko Taldekako Bertsolari Txapelketa | Kontaizu\nBadator Bizkaiko Taldekako Bertsolari Txapelketa\nBadator Bizkaiko taldekako bertsolari txapelketa Bizkaia mailan egiten den taldekako txapelketaren hirugarren ediziorako izen-ematea zabalik dago.\nIzenak dioen moduan, bertsolariak taldean lehiatuko dira jai giro informalean. Horren helburua bertso eskolen eta eskualdeen arteko elkargune bat sortzea da; 2017an egin zen lehen aldiz, eta 2019an egin zen bigarren edizioa. Bizkaiko Taldekako Bertsolari Txapelketan sei parte hartzailek, edo gehiagok, osatutako taldeak izango dira: hiru bertsolari, epaile bat, gai-jartzaile bat eta laguntzaile bat. Hiru talderen artean jokatuko dira saioak, eta batek egingo du aurrera, hurrengo fasea jokatzeko. Guztira 23 taldek hartuko dute parte txapelketan, 200 bat bertsolarik orotara. Eta horien artean profil ezberdinekoak izango dira: gazteak, beteranoak, aspaldi bertsotik aparte ibili direnak, hasiberriak, Bizkaiko txapeldunak, txapelketetan parte hartu dutenak eta baita sekula parte hartu ez dutenak ere.\nTaldekakoaren bitartez oinarrian eragin gura da, hau da, bertso eskolak eta eskualdeak indartu nahi dira. Horretarako, gune ludiko bat eskaini gura du Elkarteak. Taldekakoa giro informalean eta jai-giroan gauzatzea da helburua. Helburua jai handi bat egitea da, eskolarteko finala lehenengo, eta hainbat saio labur ostean. Hirugarren edizio honetan kanporaketa fase bakarra egongo da, eta saioetako talde irabazleek finalaren egunean ikusiko dute elkar, maiatzaren 28an.\nFinalaren egunean, beraz, 8 talde batuko dira, eta egunean bertan irabazi beharko dute hiru taldek azken finalean parte hartzeko txartela. Finalaren egunean hiru finalaurreko eta finala jokatuko dira. Finalaurreko bakoitzean hiru taldeek saio bakarra jokatu dute, eta irabazlea sailkatuko da finalera.\nHonako hauek dira talde parte hartzaileak: Akerbeltzen Antxumak (Markina-Xemein), Azkena eta etxera (Busturialdea), Basordako Piratak (Uribe Kosta), Beethovenen Belarriak (Busturialdea), Estropezu (Arrigorriaga), Ez Dakit Ba! (Busturialdea), Far Westeko Bertsolariak (Enkarterri-Ezkerraldea), Gerri Maltxurrak (Uribe Kosta), Itallen (Larrabetzu), Kantakunek (Busturialdea), Koipelustriek (Durangaldea), Kristiñanak (Durangaldea), Laukijjek (Durangaldea), Leioatik Leioara (Leioa), Poto Baptist School (Lekeitio), Potojorri (Bilbo), Santutxuko Bertso Eskola (Santutxu), TAKE IT Easy! (Mungia), TAKETa Lez (Mungia), Topera (Arratia), Tosu Bizirik (Uribe Kosta), Urruxarrak (Iurreta) eta Zornotzako Bertso Oskola (Zornotza).\nLehen kanporaketa martxoaren 25ean jokatuko dute Itallen, Urruxarrak eta Far Westeko Bertsolariak taldeek, Barakaldon, eta ondoren beste zazpi saio jokatuko dira maiatzaren 15era bitartean. Finala, berriz, maiatzaren 28an jokatuko da, Bizkaiko eskolarteko finalarekin batera.\nNEGUKO BERTSO BARNETEGIA\nLarrabetzun martxoaren 18tik 20ra izango da aurtengo neguko bertso barnetegia Baratze baserri eskolan batuko dira aurten DBH1etik Batxilergoko bigarren mailara arteko Bizkaiko bertsolari gazteak. Helburu nagusiak bertsoarekin gozatzeko aukera izateaz gain, Bizkaiko bertso eskoletan dabiltzan gazteek elkar ezagutzea eta beraien arteko harreman sarea sendotzea izango dira aurten ere. Martxoaren 18tik 20ra bitartean izango da barnetegia, barikutik domekara. Barikuan 17:30ean hasiko da egonaldia, eta domekan, 12:00etan amaituko da. Aforoa mugatua izango da eta parte hartzaileen zerrenda osatzeko izen-ematearen ordena, eskualdeen arteko oreka eta generoa hartuko dira kontuan.\nBarnetegira eraman beharrekoak: • Osakidetzaren txartela • Lo zakua • Oinetako erosoak mendirako • Kirolerako arropa • Etxeko zapatilak • Musukoak Covid protokoloa: Partaide kopurua murriztuko da eta talde burbuiletan antolatuko dira gazteak otorduetarako eta lotarako,. Gainontzeko ekintzak legeek zehazten dutenaren arabera egingo ditugu. Aterpetxe barruan, higienea eta aireztapena zainduko dira eta musukoaren erabilera derrigorrezkoa izango da.\n2022, Otsaila 28


Cpaen Archivos - IMAGINASCENE Organización y producción eventos\nTag Archives: Cpaen\nNafarroako sektore ekologikoaren topaketarik garrantzitsuenak V. edizioa ospatuko du irailaren 18, 19 eta 20an, eta hogeita hamabost erakusketari bilduko ditu. Horrez gain, haurrentzako eta helduentzako jarduerak ere izango dira. Hitzordua Iruñeko autobus geltoki zaharreko nasetan izango da; bertan, enpresa erakusketariek euren produktuak erakutsi eta salduko dituzte ostiral arratsaldetik igande eguerdira bitartean. AZOKAREN ORDUTEGIA 2020ko irailak… Continue reading »


PARISKO ATENTATUAREN GAINEAN | Euskal Herriko Antiinperialistak\nPARISKO ATENTATUAREN GAINEAN\n2015/11/24 by antinperialistak\nLehengo ostiralean, Parisen gertatutako atentatuan 130 bat pertsona hil egin ziren, eta ehundaka zauritu izan ziren. Logikoa denez (logikoa bai giza sentimenduengatik eta giza sentimenduak bideratzeko saiakerengatik) honek elkartasun uholde bat piztu du, eta Frantziako berriak eta Frantziarekiko elkartasuna nonahi izan dugu. Hala ere, alde guztiek bere ifrentzua dutela ahaztu ezin dugunez, honek hausnarketa batetarako parada ematen digu. Bi egun lehenago Beiruten izandako atentatuaren biktimekiko halako elkartasunik egon ez bazen galdetzea etika arloko ariketatik haratago (etika ariketa guztiak bezala, eztabaidarako subjektu ere badena), ondorioak ateratzeko zubi bat ere bada. Izan ere, halako masa mugimendu “espontaneoak” oso bideragarriak dira. Beraz hauxe galdetu behar da: Zergatik Paris? Zergatik orain? Eta batez ere: nori datorkio ondo?\nGu ez poliziak, ez detektibeak, ez perituak, ez inteligentzia zerbitzuetan adituak ez garenez, gure analisia erabat politikoa izango da, dugun tresna mugatuekin egindakoa. Dugun tresnarik boteretsuena informazioa da, eta horri ekingo diogu, gure esku dugun (uzten duten) informazio apurra, eta gurea dugun zentzu kritikoa erabiliz.\nItzul gaitezen atzera pixka bat. Aurretik, 2015ko urtarrilean ISISen izenean aritu ziren hiru pertsonek Charlie Hebdoren eta judutar denda baten kontrako atentatua burutuz zuten. Orain, hamar hilabete geroago, talde berberak (edo talde berberaren izenean aritzen direnek) beste atentatu handi bat egin du, gainera askoz ere handiagoa. Beraz, Estatu berean eta udalerri berean zirkulu berdinek edo berdintsuek eginiko bi atentatu ezberdin ditugu. Frantziako zerbitzu sekretuentzako justifikatzen zaila izango da hau, are gehiago, kontutan hartzen badugu, Charlie Hebdoren kontrako atentatuen ostean segurtasun neurriak handitu egin direla (adibidez, frantziar hiritarren kontrako espioitza neurriak handituz, ez ote da hau izango “erantzunaren” helburuetako bat?). Beraz, hemen zalantza puntu bat irekitzen da neurri batzuen edota zerbitzu sekretu batzuen efizientziaren inguruan (batez ere jakinda terroristarik gehienak frantziar herritarrak zirela).\nBaina honek ez ditu galdera guztiak erantzuten. Izan ere, honen ostean bigarren galdera bati erantzun behar diogu. Izan ere zein da Frantzia eta ISISen arteko harremana? Hemen gauza bat argitu behar da: hau da, Frantziak (edo François Hollandek) eta ISISek gauza bat dute amankomunenan: bientzat Siriaren etorkizunak Baxar Al Assadik gabe izan behar zukeen. Kontuan izan behar dugu Baxar Al Assad siriar herriaren hauteskundeetan bozkatua izan zela, protesten ondorengo fasean Konstituzioa aldatu ostean egindako hauteskundeen bidez. Hala ere, horrek ez du aldatu Frantziaren politika, Frantziak, berak aitortu duen bezala, Sirian talde jihadistak babestu izan ditu, adibidez, 2012an Laurent Fabius berak aitortu izan zuen moduan, “lan ona egiten ari dira”. 2015ean François Hollande berak aitortu zuen armak eman zizkiela siriar errebeldeei. (2014an ere aitortu zuen).\nNorbaitek esan dezake orduan, ISIS eta Hollandek eta abarrek laguntzen dituzten talde jihadistak ez direla talde berdinak, huraxek egia esan “errebelde moderatuei”; hau da, Al Nusra, FSA eta abarrei laguntzen baitiete (edo akaso kurdei), baina ez ISISi. Beno, uztezko “errebelde moderatu” hauen, edota Al Qaeda ideologia eta ISISena nahiko antzekoak direla arras ezaguna bada ere, argudio hau ez da oso konbentzigarria. Alde batetik, ISISen hazkundeari eta batez ere honi lotuta dauden finantziazio iturriei begiratu behar zaie. Kontutan hartuta Estatu Islamiarra ez dela baserik gabeko talde terrorista bat, baizik, eta gustatu hala ez, lur jakin baten gainean bere bortizkeria-monopolioa eta bere administrazioa ezarri duen entitate bat, gustatu ala ez, esan behar dugu nolabaiteko “Estatuzko egitura” bat ere badela dela. “Estatu-entitate” honek, gutxi-gora-behera, 10 milioiko populazioa zuen “koalizioaren bonbaketak” hasi aurretik eta orain bere eremua handitu egin da. Gainera, Siria eta Irakeko birfindegi eta petrolio-putzu asko (gehienak) kontrolatzen dituzte. Ez du ematen petrolioa esportatzeko bide-errutak (zeina Estatu honen diru-sarrerarik garrantzitsuena den) taponatzeko gogo handirik erakutsi dituztenik, nahiz eta erruta hauek toki lau eta lehor batean (beraz satelitez jomugan egon daitezkeenak). Esan beharra badago baita ISISen petrolio putzuen produkzio-errekorra jo izan dutela (bestalde gogoan dugu urte hasierako Errusian gertatu errubloaren krisia, petrolioaren prezio baxuek eragindakoa -Evo Moralesek ere “Errusia eta Venezuelaren kontrako guda ekonomikotzat” jo zuen-. Ez al da ISISen produkzio erabatekoa eta produkzioa egiten uzte hau munduko guda ekonomiko honen beste kapitulu bat?), beraz, hau ez da guztiz isolatuta dagoen lau txororen kalifatua, baizik eta oso ondo dakite zer egiten ari diren. Bestalde, negozio orok, produkzioaz gain, merkatua behar du bertan. AEBk, Biden lehendakariordeak, Siria jomugan jartzeaz gain (beharrezkoa) Turkia eta Irakeko Kurdistango Gobernu Autonomoa sartu ditu ISISen petrolio erosle gisa eta azken finean, Medebaldera ere iristen da hura (hau zabalago hemen eta hemen).\nArmei dagokienez, kontutan hartzekoa da ISISen finantzari handienak diren Arabiar Emirerri Batuei, Saudi Arabiari eta abar, batez ere Frantziak saltzen dizkiela armak (hemen beste iturri bat eta hemen grafika bat). Horrela uler daiteke frantziar fabrikaziozkoak diren (eta Frantziak bakarrik fabrikatzen dituen) FAMAS fusilak ISISen eskuetan egotea. Azken finean, bai Mendebaldeko potentziek, zein “talde jihadista moderatuek” zein Estatu Islamikoak gauza bat konpartitzen dutela: Baxar Al Assad ahalik eta lehen kendu behar dela boteretik. Hori dela eta, azken hauen ateko kolusioa nahiko argia dela ikus dezakegu. Sekretua ez bada Saudi Arabia eta Turkia bezalako herrialdeek, azken hau NATOren kide, (CIAk bestaldera begiratzen duelarik) babesa ematen diotela, bestalde, Britainia Handia bezalako herriek zuzenean ISIS lagundu izan dutela ere pentsatzekoa da. Bestalde, hor daude Katar bezalako herrialde islamista baten, Frantziaren eta Britainia Handiaren arteko elkarlaguntza. Elkarlaguntza hori Siriako gudarekiko ere eman izan da, adibidez EBko eta NATOko herrialdeek ISIS zuzenean armatu izanarekin, edo Beraz, bai ekonomikoki zein militarki ISISen eta NATOren kide diren herrialdeen (Frantziaren barne) arteko kanalak (zuzenak edota Golkoko monarkien bitartez) erabat zabalik daudela topatzen dugu. Hots, Frantziaren posizioa ez da ISISekin gudan egon izana, baizik eta honekiko “hurbil”, behintzat.\nBeraz, 2011tik indarrean dagoen guda zibil honetan, Mendebaldeko potentzia ezberdinek, Golkoko monarkiekin bat eginda, helburu bat izan dute, Baxar Al Assad paretik kentzea, eta honen bidez, honen aliatu diren potentzien kontrako (Iran, Errusia eta Hezbollah Libanoko alderdi armatua) garaipen geopolitiko taktiko bat lortzea, Iran eta Errusia are gehiago estutuz. Beste aldean, errebeldeen talde ezberdinak, Al Nusra-Al Qaeda ikusi dugun bezala modu zuzenean, eta bestetik ISIS modu isilpean edo zeharkakoan (batez ere Saudi Arabia eta Turkia bide) aurkitzen ditugu. Interesgarria da oso Turkiaren papera, zeinak antza denez (Irakeko Kurdistango bere aliatuekin batera) Eta hemen oraindik hitz egin ez dugun beste aktore bat dugu: Israel. Israelen antzinako ametsa lortzen ari da ISIS, hau da sionismoaren kontrako inguruko Estatu garrantzitsuena (beraz, Palestinaren defentsarik garrantzitsuena, behintzat mugetan) desegitea, eta hau guda zibilean, eta atzerapenean murgiltzea, geopolitikoki siriar Estatu berri baten baliabideak moztuz eta gainera, ISIS bezalako aktore bat tartean (zeinak Siria eta Iraken desertua soilik kontrolatuta ere, arabiar eta islamiar mundua barne borroka sektarioetan ad eternum murgilduko luke), sionismoaren posizio politikoa zein ekonomikoa indartuko zukeen, arabiar mundua are gehiago zatikatuz eta arabiar nazioa batu dezakeen proiektu ideologiko aurrerakoi bat ezinezko eginez. Israelen ISISekiko laguntza bai medikuntza-arloan (ISISeko militante zaurituak artatzen), zein militar arloan eman daiteke, bai Siriako lur okupatua diren Golaneko mendateen ondoan errebeldeek (inguraturik daudelarik) kontrolatzen duten eremu bati laguntza militarra emanaz (adibidez, ISISen kontra ari diren siriar armada bonbatuz, edo talde errebelde ezberdinei armak banatuz). Israelgo prentsa berak, 2013an eman zuen kontaktu hauen berri. Israelgo Estatuaren ahotsa asko ISISen kontrako “nazioarteko interbentzioaren” kontra ere azaldu ziren baita.\nHonek testuinguratzera laguntzen gaitu, hau da, Mendebaldearen eta ISISen arteko kontaktuen inguruko argi pixka bat azaltzera. Baina oraindik ez dugu ezer desegin. Hala ere, honek pista batzuk emango dizkigu, batez ere, hurrengo urratsa argitzeko, Mendebaldearen ISISen kontrako bonbaketan zertan zetzaten.\nGuda planteamenduan, badirudi, 2014tik aurrera AEBk zuzendutako “koalizio nazio-anitza” batek ISIS bonbatzen darraiela. Honek zeozer aldatzen al du? Horri buruz ere aritu beharko gara. Zein emaitza izan dituzte bonbaketeek? “ISISen kontrako nazioarteko koalizioa” deritzonaren bonbaketak 2014an hasi ziren. Ordutik hona, ikusten den moduan, Estatu Islamiarrak kontrolatutako lurraldea handitu besterik ez da egin. Izan ere, oso arraroa izan da, batzuetan bonbaketa horien aitzakipean, aliatuek ISISi airez armak banatu izana. Hala ere,beste potentzia bat joan da bertara ISIS bonbatzera, hots Errusia. Errusiaren interbentzioak, hilabete bitan, emaitza batzuk lortu izan ditu, adibidez, Alepo hirian errebeldeek atzera egitea, edota Hama hiritik ISISek alde egin behar izana. Beraz, hemen badaude ezberdintasun koalitatibo batzuk, bi interbentzioen emaitzak ikusita batez ere. Kontutan izan behar da, Errusiaren bonbatzeek ISISen petrolio-merkatuari kalte egitea ere bilatu izan duela (eta bide batez, Mendebaldeko bonbaketek helburuu hori jo ez dutenez, praktikoki balio-gabeak edota antzerkia izan direla salatzeko ere balio izan die). Eta bigarrenik ezberdintasun politikoa dugu, agian garrantzitsuagoa. Hau da, Errusiak Siriaren Gobernuaren baimena izan du, beraz, honen bonbaketak zilegitasuna dute. Izan ere Mnedebaldeko koalizioak (Frantzia barne) ez du Baxar Al Assadekin ez kontakturik ez koordinaziorik lortu, praktikoki, ISIS indartzeaz edo “Mugatzeaz gain”; honen helburua “oposizioko talde moderatuak” (Al Nusra jihadista barne) babestea delako (Siriak Frantziak Siriako uretara Charles De Gaulle ontzi-suntsitzailea bidaltzea eraso bezala ere hartu zuen). Are gehiago, Mendebaldeko koalizioak Errusiari leporatu dio ISIS bonbatzeaz gain beste talde “errebelde moderatuak” ere bonbatu dituela. Beraz, hemen aurkakotasun bat ikusten dugu: Errusia (eta Iran eta Hezbollah) Baxar Al Assaden Gobernuaren alde (honen baimenarekin Sirian arituz), Mendebaldeko koalizioa, ISISekiko jarrera bikoitza edo ez oso argia mantentzen duelarik, beste talde matxinoak (jihadistak barne) defendatuz. Izan ere, azken hauentzat, ISIS eta bestekoa taldeak funtzionalak dira, ez soilik Baxar Al Assad boteretik kentzeko, baizik eta baita, Siriaren zatiketa plan bat aurrera eramateko, CIAk esku artea duen planetako bati jarraiki talde hauek funtzionalak direlako. Horregatik AEBk kurduei ISISen kontra lagundu badie ere, ezer gutxi egin du ISISen hegoalderako hedapena geratzeko. Siriaren zatikatzean beste urrats bat izango litzateke. Analista batzuen arabera, hauxe izan baita Mendebaldeko koalizioaren bonbaketen helburua: mugak demarkatzea eta praktikoki Siriaren zatiketa gauzatzea, hots ISIS “mugatzea” eta “bideratzea” baina ez garaitzea (kurduen papera ere sankonkiago aztertu beharrekoa da, batez ere orain “oposizio moderatuaren” fakzio batzuekin “Siriako Indar demokratikoa” koalizio ilunean parte hartzea. Zerk eragin du kurduen lerratze hori? Agian Irakeko Kurdistango lehendakari Barzani mendebalzalearen eraginak?). Beraz, aurkakotasun politikoa erabatekoa da. Esanguratsua da oso, ISISek airezko armadarik eduki ez arren AEBk Siriara F-15 motatako hegazkinak bidali izana. F-15 eredukoak ez dira bonbaketa hegazkinak, baizik eta airezko borrokarako hegazkinak. Noren kontra dihoaz borrokatzera, ISISek hegazkinik ez badu? Errusiar hegazkinen kontra? Kontutan izan behar da “Mendebaldeko koalizioaren” parte Turkia ere badela, zeinak ISISekin harreman oso estuak dituen (ISISen kontrako manifestari kurdu batzuen kontrako Sürüçeko atentatuaren atzean turkiar zerbitzu sekretuak zeudenaren zurrumurrua asko hedatu izan da). Turkia izan da Errusiak Sirian parte hartzearen kontra gehien agertu zian den herrialdetako bat, bien artean jada istiluak egon direlarik.\nBeraz, zein izango zatekeen ISISek Frantzia erasotzeko duen interesa, biak nahiko toki berean, hau da, Assaden kontrako gudan ari baitira? Antza denez, bat ere ez… baldin eta Frantziari “arreta deitzea” baldin ez bada, hau da Frantziarengandik zerbait lortzeko asmoz egindakok atentatuak ez badira. Hau da, Frantziak Sirian, duena baino inplikazio handiagoa lortzeko atentatuak ez badira. Eta hemen topatzen dugu emozioen bideratzea. Antzeko arazo bat izan zen duela hilabete batzuk: errefuxiatuen krisia. Orduan, datu eta zehaztasunik eman gabe ere, emozioen eztanda bat eman zen. Eskema oraingo Parisekoaren atzekoa izan zen, orduan “izuarengandik” ihesi zihoazen errefuxiatuak laguntzeko Mendebaldearen inplikazioa eskatzen zen, orain berdina eskatzen dute “izu” horrek eragindako atentatuari erantzuna emateko. Baina inork gutxi eskatu du guda planteamenduan norabide aldaketa bat, hau da, ISISen kontra benetan ari diren indarrekin bat egitea (kurduekin salbu), edota Siriaren Gobernuaren baimenik eskatzea. Beraz, zertan datza emozio bidez eskatzen inplikazio hori? Hala ere, orduan, 2015ean Errusiaren interbentzioa hasi zen, eta interbentzio honen ondoren, ezaguna da milioi bat siriar errefuxiatu inguru etxera itzuli direla. Kontutan hartzekoa baita Errusiaren interbentzioak ISISen hedapena moztu egin zuela. Beraz, modu honetan, histeria hau erabiltzeko aukerak ere moztu egin ziren. Honekin, agian, bigarren aukera bat zabaltzen da (Frantziak “guda deklarazioa” egin du, eta agian NATOren parte-hartze formala eska dezake).\nHau esanda, zenbait gauza argiago geratzen dira. Alde batetik, lehengo loturaren arabera, frantziar herritar hauek Sirian egon ziren. Nork, nolatan utzita? Beste alde batetik, 2015eko urtarrilean Charlie Hebdoren kontrako atentatua egin zuten Kuaxi (Kouachi) anaiak frantziar zerbitzu sekretuekin lotuta daudela arras ezaguna da. Atentatu berri onetan ere kontutan izan behar dugu, aspaldikoa gertatu izan dela, hau da Sanit-Deniseko estadioaren ondoan terrorista batek bere pasaportea “galdu” zuela, pasaportea osorik zegoelarik. Beraz, hemen galdetu behar izan behar dugu zein izan zen zerbitzu hauen eta atentatuaren egileen arteko harremana. Kontutan izan behar da baita Frantzia izan dela Siriarako jihadista gehien “aportatu” dituen EBko herrialdea (Europan Errusia soilik gerturatzen zaio, hemendik gehienak Kaukasokoak direlarik). Eta mundu islamiarrean Libia “askatua” da gehien aportatu dituen herrialdea (Libia, non ISISen hazkundea ere handia den). Beraz, non egon dira frantziar zerbitzu sekretuak orain arte? Zergatik hainbeste harreman batzuen eta besteen artean?\nOngi da, itzul gaitezen denboran pixka bat atzera: datu hauen arabera, atentatu hauetan Frantziaren aurkako “Allahren haserrea” edo “zigorra” baino beste zeozer ikus daiteke. Kontutan izan behar dugu Pariseko atentatuaren aurretik Vienan Siriaren etorkizunari buruzko konferentzia bat egon zela (Siriaren parte-hartzerik gabe) eta Parisko atentatuak gertatu eta bi egunetara, G-20aren bilera bat zegoela. Beraz, Siriaren gaiak herrialde guztietako kantzileritza eta Kanpo Arazoetarako Ministerioen agendan egon da azken honetan. Bete alde batetik, oraina aste batzuk Egiptotik Moskurako errusiar herritarrez betetako hegazkin bat atentatu batean zartarazteak (atentatua ISISek berriki errebindikatu du), pentsatzekoa da Errusiak ISISen kontrako gudan inplikazio handiagoa hartzeko zuela. Kontuan izanik Frantzia “koalizio aliatuan” zegoela (Siriako Gobernuaren baimenik gabe Sirian “ISISen kontra borrokan” ari den koalizioan), agian atentatu honek Frantziaren inplikazio handia eska dezake, Errusiaren inplikazioa “orekatzeko” bide eginez.\nBeraz, atentatuaren inguruan, ISISek ura hartzen duen putzuan pixa egin baduen (ez guztiz logikoa, baina posiblea, halere) edota beste zerbait ilunagoa baldin badagoen (adibidez Frantziaren posizio bat indartzeko, hots, Sirian eskua sartzeko saiakera bat, Frantzia barrutik edo kanpotik egindakoa), bi aukerak posible gisa agertzen zaizkigu, hala ere, kontutan izan behar dugu gauza bat: atentatuaren ostean Frantziar Estatuak eta NATOk euren Siriarekiko politika indartuta ateratzea espero dute (eta azken finean, giza-emozioak hortarako erabiltzeko itxaropena dute). Beraz, atentatu honen egileak Frantzia orain artekoagatik zigortzea baino, etorkizunean baldintzatzea/bideratzea bilatzen du. Ez da kasualitatea Hollandek “guda deklarazioa” egitea eta horrekin batera NATO osoa inplikatu nahi izatea (hala baitiote Aliantzaren Estatutuek). NATOren inplikazioa, noski ez da izango ISIS garaitzea (akaso “Mugatzea”), baizik eta lehen esandakoaren arabera, Siriaren zatiketan parte hartzeko, edota post-Siriarako trantsizioan laguntzeko. Atentatua egin duenak helburua lortu al du?\nZer erreakzio atentatuaren ondoren?\nAtentatuaren ondorengo erreakzioei ere erreparatu beharko diegu. Frantziak alde batetik “Estatu Islamiarraren hiriburu” den Raqqa bonbatu du. Batzuen ustez itsu-itsuan izandako kolpean izan dira, ez baitute lehengo premisarik jorratu (ez Siriar Gobernuarekin batere koordinaziorik, ezta ere ISISen oinarri ekonomiko eta militarraren kontrako inolako asmorik) Beste alde batetik, Charles de Gaulle itsasontzi-suntsitzailea ere eraman dute, baina bidalketa hau Pariseko atentatuen aurretik egina izan da. Bestetik, Errusiak (litekeenez, Siriarekin adostuta, Sirian Errusiaren interbentzioa Siriako Gobernuarekin adostua izan bait), Frantziari bere erasoak koordinatzea proposatu dio. Kontutan izan behar dugu Hollandek atentatuaren ostena “Guda deklarazio” batekin hasi zuela, hots, NATO osoa inplikatzeko arriskua izango zuela. Kasu horretan, Errusiaren eskaintza, NATOren aliantza puskatzeko modu bat bezala izan daiteke. Bestalde Putinek azkeneko G20aren bileran bota zuena ere kontutan izan behar dugu: “G20ko herrialde askok ISIS diruz lagundu dute” (hots, hemen esandakoa ez dela konspirazio hutsa). Errusiaren diplomazia abila berriz martxan dago…\nAtala : EUROPA, FRANTZIA, INPERIALISMOA, ISRAEL, SIRIA\n← Yemen frente a la geoestrategia imperialista en el cuerno de Africa\nBorroka feminista Vs. propaganda inperialista →


Iruñeko Udalak eta Euskaltzaindiak euskara sustatzeko hitzarmena sinatu dute\n2018-09-24\tKomunikazioa eta irudia\tOsorik ikusi\nBesteak beste, kultur hedapenerako jarduerak, ikastaroak, hitzaldiak eta abar bultzatuko ditu Akademiak hirian, eta horretarako behar diren erakunde eta elkarteekin arituko da elkarlanean.\nAndres Urrutia (euskaltzainburua): "Pozik gaude hitzarmen berri honekin, gure lana hedatu eta zabaltzeko aukera emango digulako, eta, era berean, zerbitzua eskainiko diogulako bai Udalari bai herritarrei”.\n(Aspaldikoa da Iruñeko Udalaren eta Euskaltzaindiaren arteko hartu-emana)\n"Aita Junes Casenave Harigile (1924-2018) Betharramen zendu zaigu, irailaren 23tik 24erako gauan. Urdatx / Santa Grazi herrian jaioa, apeztu zen Mixel Garikoitz oztibartarrak han eraiki zuen lagundian. Letretan irakasle izan zen luzaz, baita zuzendari Donapaleuko Etchécopar kolegio katolikoan. Gero, Zuberoako Basaburura izendatu zuten 1981ean, eta berriki arte tokiko kristauen artean apez lana egin du fidelki. Ber denboran belagilea zen, baina zentzurik onenean: gaitz batzuen artatzeko botikak atontzen zituen belarrez.\nEuskaltzale suharra eta euskal idazle oparoa izan da sail ezberdinetan, gehienbat zubereraz, baina batuan ere izkiriatuz noizbehinka. Adibidez, gramatika lanetan aritu izan da, hiztegigintzan, olerkian, euskal kazetetan idatzi du, ipuinik asmatu, hitzaldi asko egin euskal gaiez...\nPastoral /trajerian dugu sonatuenik, bai aditu bezala, bai antzerki 'ontzale' bezala. Hamar baditu euskaraz antzeztuaraziak, beste bat frantsesez Biarnon. Eta bere azken liburua, Xiberoko antzertia edo pastorala, 2011an Bilbon agertu zuen Euskaltzaindiarekin. Euskaltzain urgazle izan ondoren, ohorezko euskaltzain izendatua. Hiletak asteazken arratsaldeko hiru eta erdietan izanen dira, Betharrameko anaidian.\nGoian bego, Mixel Garikoitzen ondoan."\nJean-Louis Davant (euskaltzain emeritua)\nJunes Casenave ohorezko euskaltzaina hil da\n2018-09-23\tKomunikazioa eta irudia\tOsorik ikusi\nZuberoako idazle eta apaiza 94 urterekin zendu da, obra oparoa utzi duela idatzita, batez ere pastoralgintzan.\nHileta-elizkizuna: asteazkenean, 15:30ean, Bètharrameko lagundian. (Bearno).\nEuskaltzain urgazle izendatua 1979ko abenduaren 20an, eta ohorezko, 2000. urteko urriaren 27an. Euskaltzaindian, Hiztegigintza Batzordean (1987-1989) aritu zen, batez ere.\nBere lanak: Literaturaren zubitegian.\n(Lau hizkuntzaren hiztuna zen Casenave: euskara, okzitaniera, frantsesa eta espainola)


Lezertua Arartekoaren karguaz jabetu da, babes zabalarekin\nLezertuak ararteko karguaren zina egin du, babes zabalarekin\nGaur goizean hartu du kargua, eta ohore handiz hartu du gainera, "babes zabala" lortu baitu.\nManu Lezertuak beste bost urtez jarraituko du Ararteko gisa\nArarteko kargua hartu du Manu Lezertuak, bigarrenez\nManuel Lezertua legelariak bere agintaldia berritu du ostegun honetan Arartekoaren Bulegoan. Poztasunez hartu du, gainera, kargua; izan ere, "babes zabala" lortu du Legebiltzarrean, eta horrek erakundea "indartzen" eta "independentziaz" jarduten jarraitzen laguntzen du, alderdi politikoei lotuta egon gabe.\nArartekoaren bigarren agintaldiari aurre egiteko Lezertuaren hautagaitzak Legebiltzarreko osoko bilkuraren babesa jaso zuen joan den astean, Elkarrekin Podemos-IU eta Vox-ena izan ezik, abstenitu egin baitziren.\nOstegun honetan hartu du kargua, eta, horren ostean, ohore handiz hartu duela kargua aitortu du, "babes zabala" lortu duelako.\n"Arartekoak edozein talde politikotatik independentziaz jarduteko aukera izan behar du, eta babes zabal horrek herritarren eskubideen aldeko ekintza independentearekin dugun konpromisoa indartzen du", azpimarratu du. Babes horren atzean, erakundearen lan egiteko moduari "babesa" ezkutatzen dela uste du Lezertuak.\nHalaber, Julia Hernandez Arartekoaren ondokoak ardura utziko duela iragarri du, eta, hortaz, datorren astetik aurrera ondokoa aukeratzeko elkarrizketak hasiko dituela azaldu du.\n2015eko maiatzaren 28an hartu zuen Manuel Lezertuak Iñigo Lamarcaren lekua, EAJren, PSE-EEren eta PPren botoekin. Zuzenbidean doktorea da, eta 1983tik 1985era Eusko Jaurlaritzan legelari izan ondoren, Europako Kontseiluko letradua izan zen.\nMinistroen Batzordeko Giza Eskubideen Unitateko eta Kriminalitate Ekonomiko eta Antolatuaren Unitateko burua ere izan zen. Gainera, 2004tik 2007ra Giza Eskubideen Europako komisariako zuzendari gisa aritu zen, eta urte horretatik 2013ra Europako Kontseiluko Aholkularitza Juridikoko eta Nazioarteko Zuzenbideko zuzendari gisa.\n1992 eta 1994 artean Konstituzio Auzitegiko letradua izan zen, eta, besteak beste, Europako jurisprudentzian letraduen eta magistratuen aholkulari gisa lan egin zuen Giza Eskubideen arloan.\nEuskal Herriaren bigarren Arartekoa da, Lamarcaren atzetik.


Altxorra zorupean - Bizkaia.eus\nArkeologia eta espeleologia\nAtxurra kobazuloan murgiltzeko bidaia. Horretan Iñaki Intxaurbek eta Diego Garatek zuzendutako espeleologoen eta arkeologoen taldeak 14.000 urtetik gorako antzinatasuna duten grabatuak eta pinturak aurkitu ditu.\n14.000 urteko distantzia duen bidaia egiteko ez da gehiegi ibili behar. Denboran hain urrun joateko sarrera, Markinatik Lekeitiorantz doan errepidearen bihurgunean ezkutatuta dago. Ez baduzu begiratzen, ez duzu ikusiko. Antzinarako leiho txikia da, mendian landua eta hesi baten bidez babestua. Hutsune horretatik Atxurrako kobazulora sartzen da. Giltza gutxi batzuek dute eta horietako bat Diego Garate da. Bera da arkeologoen taldea zuzentzen duena eta Iñaki Intxaurbek koordinatutako espeleologo adituekin batera, Bizkaiak zorupean ezkutatzen duen altxorretariko bat aurkitu dute: 70 animalia irudi, grabatu eta pinturen artean, 14.000 urtetik gorako antzinatasunarekin.\nBizkaian gauza asko ezagutzen genituen eta mundu osoan balioztatzen ziren, besteak beste, bere mendi eta basoak, kostaldea edo historia eta kulturari buruzko ondarea. Bai zorupean, ondo gordeta, Bizkaiak altxorra ezkutatzen du”, dio Garatek. “Gutxienez hirurogeita hamar irudiez ari gara, nahiz eta baliteke ehun baino gehiago izatea. Kobazuloan lana hasiberria dugu. Asko dago egiteke . Horretan jarduten dute.\nHesiaren beste aldean, mundua desagertzen da. Isiltasuna, iluntasuna eta hotza. Hotzari lanerako neoprenozko jantzi lodiak, eskularruek eta galtzetinek aurre egiten diote; iluntasunari, berriz, meatzarientzako kaskoaren argi izpiak; eta, azkenik, isiltasunari Garateren tenplu ahotsak hormetan jotzen duenean. Bere esanetan, sarrera 1882. urtean ireki zen, Markinatik Lekeitioraino errepidea egiten ari zirenean. Orduan, kobazuloa agerian gelditu zen. Argi haria sartu zen. Eta jendea. Bete egin zen. Hasieran leize-hartz handien eta hartz-kumeen hondar asko zegoen. Horiek hibernazioan hiltzen ziren. Kobazuloaren zoruan etzanda beren horretan eskeletoak gelditzen ziren. Tamalgarria izan arren, guztia suntsitu zuten , dio.\nAtxurrako arkeologia aztarnategia J.M. Barandiaranek aurkitu zuen 1929. urtean eta 1934. urtetik 1935. urtera euskal arkeologo ezagun horrek induskatu zuen. Baina inoiz ez zen indusketa zientifikoa egin . Ez zen 2014. urtera arte izan. Orduan, espeleologoen eta arkeologoen taldeak berriz eutsi zion proiektuari, aztarnategiaren ahalmena balioztatzeko. Lanak, arte paleolitikoaren bila kobazuloak berraztertzeko Bizkaiko Aldundiak finkatutako ikerketaren ildotik, kobazuloa argiztatu zuen. Eureka! Bilatzen ari ginena aurkitu genuen : animalien marrazkiak eta grabatuak, batez ere, zaldiak eta bisonteak, baina ahuntzak, oreinak eta uroak ere bai. Erabilitako teknika ia esklusiboa grabatuena da aldaera ezberdinetan eta batzuetan pintura beltzarekin konbinatzen da. Azkenekoaren kontserbazioa okerragoa da , aipatzen du Garatek.\n14.000 urteko bidaia 300 metrotan egiten da. Hain urrun iristeko, urez estalitako zoru buztintsuetan zehar arrastatu behar da, baita gora egin eta sabela sartu ere korridore estua zeharkatzeko, hormak ia elkar besarkatuak baitaude. Iristea kosta egiten da. Baina pena merezi du. Altxorra ez da distiratsua. Eta, gainera, ez da lehen ikusian antzematen. Bilatu behar da. Zaila da toki horietara iristea, baina ez dakigu zergatik margotu edo grabatzen zuten bertan , dio Garatek gehien ikusten den grabatu bat azaltzen duen bitartean. Lauhazkan dabilen zaldia da. Eta harago bisonte zauritua milaka lantzekin. Beste batzuk ez dira hain erraz ikusten. Bertan daude, baina hormak arkeologoaren begiekin irakurtzen jakin behar da. Braillea balitz bezala, Garateren hatzak ermamiekin kobazuloaren horma zimurtsua ukituz doaz. Lerroak botatzen ditu, puntuak elkartu ere bai, bat-batean agertu arte: harkaitzean oso grabatu handia, besoekin har ezin daitekeena. Bi metro inguruko bisontea da Bizkaiak zorupean ezkutatzen duen altxorretariko bat da.\nHamarkada batean Bizkaian paleolitikoan apaindutako hiru kobazulo ezagutzetik 15 ezagutzera pasatu da: Venta Laperra, Santimamiñe, Arenatza, El Rincón, El Polvorín, Antoliña, Askondo, Bolinkoba, Lumentxa, Morgota, Ondaro, Abittaga, Goikolau, Atxurra eta Armintxe. Mundu osoko adituek, bereziki, Frantzia eta Ingalaterrakoek, interesa azaldu dute aurkikuntzarengatik eta Bizkaia arkeologia altxorren mapan kokatu da.


METAFORA TXIKI BAT – Gureberriak\nHomeArtikuluakMETAFORA TXIKI BAT\nmartxoa 29, 2017 gureberriak Artikuluak Erantzunak desaktibatuta daude METAFORA TXIKI BAT sarreran\nGaur Getarian hartu dut goizeko lehen kafea, moilan, arkupeetan dagoen tabernaren babesean, eguna argitzen ari zuen unean. Ontziak kaira iristen ari ziren, eta berdelaren edo antxoaren deskarga egin ondoren, sarea garbitzen hasi da eskifaia osoa. Garabitik zintzilikaturiko sarea hamar bat arrantzaleren artean tolestatzen zuten moilan, puskatuta zegoen lekuan zapi zuri bat lotuz. Horrela ageri zen sarea lurrean, han-hemenka zapi zuriz markatua. Gero etorriko dira sare konpontzaileak, eta zuloak josten hasiko dira.\nHari begira, Euskal Herriaren metafora ezin hobea iruditu zait sarearena. Zapi bakoitzak seinalatzen du gure herriak daukan akats bat, matxura bat, hutsuneak, desorekak, zauriak, mendeetan gure herrian arrantzan ibili direnek eragindakoak. Sarea luzean etzanez gero, dena zapi zuriz markatua ikusiko genuke, gure muga administratiboak, muga mentalak, euskara desagerrarazi duten zonaldeak, kultura pikutara bota duten politikak, Madrilen eta Parisen hartu dituzten gure aurkako milaka erabakik egindako ebakiak. Hauts eginda dago, kasik, Euskal Herriaren sarea, zuloa ugariagoa du sare-begia baino.\nEta arrantzaleak ari ziren bezala, ikusten ditut politikariak, denen artean sarea are gehiago izorratzen, batzuek konponbide partzialak egiten saiatuz, eta besteak, aldiz, zuloak gehiago handitu eta zabaldu nahian, balio ez dezan gehiago nabigaziorako. Eta okerrena ez da hori, baizik eta sareak bi nagusi dauzkala, bi patroi, bata espainola, bestea frantsesa, gure herria osoki menderatu ezinik banatu egin zutenak, zati hau niretzat, bestea zuretzat.\nEta guztietan okerrena, oraindik ere, honakoa: independentistak sortu ordez, herri honetako politika negargarriak paktistak sortu dituela nonahi, inurriak bezain ugari.Paktistek patroiarekin nahi dute hitzartu sarea berreskuratzeko bidea, eta, borondate ona frogatzearren, prest daude sarea desegin arte zulatzen dihardutenekin elkarbizitzan egoteko. Emaitza: konpondu gero eta gutxiago, zulatu gero eta gehiago.\nEskuetatik kendu behar zaie patroiei sarea, eta zulatu nahi dutenak putzura bota, horrela deitzen diote portuko urari Getarian. Parabola sinple bat egin dut, korapilo konplikatuegiek ito egingo gaituztelako, gaur portuan deskargatu dituzten berdelak eta antxoak bezala.\nabendua 16, 2014 gureberriak Arrantzan Erantzunak desaktibatuta daude Lau sentsibilitate zeuzkan nazioa sarreran\nAzken asteotan, eta kolore guztietako egunkarietan, bai EAEko bai Nafarroako autogobernua kolokan dagoela salatzen duten titularrak irakurri ditugu:Autogobernuaren pitzadurak, Autogobernuari erasoa,Nafarroako zazpi lege Konstituzionalaren zain, Rajoyk Euskadiren aurka gobernatzen du, Konstituzionala, eskumenei buruzko guda gogorren […]\nabuztua 14, 2015 gureberriak Arrantzan Erantzunak desaktibatuta daude Benetako bidaiaren hastapena sarreran\nEskoziako porrotaren albisteak, duela hilabete Benito Lertxundik irratiko elkarrizketa batean iragarri zuenak, Marcel Proust-en esaldi hau ekarri dit gogora: «Benetako aurkikuntza dakarren bidaia ez da paisaia berriekin hasten, begi berriak edukitzearekin baizik». Eskozia: leku bat, […]\nazaroa 25, 2014 gureberriak Arrantzan Erantzunak desaktibatuta daude Baltikotik iritsitako miniatura bat sarreran\nPAKO ARISTI IDAZLEA Herriz herri ematen ari naizen hitzaldiak eta idazten ditudan artikuluen oihartzunak primeran etorri zaizkit gure herriaren egoera ideologikoa hobeto ezagutzeko. Azpeitian hau galdetu zidaten: Gernikako Hitzarmenak dioen legez, negoziazio mahai demokratikoan eserita […]


adopzioa | Txutxumutxuak\nTag Archives: adopzioa\nBrad Pitt eta Angelina Jolie zazpigarren haurraren bila\nBadirudi, Angelina Joliek eta Brad Pittek futbol-taldea osatu nahi dutela etxean. Azken orduetan zabaldu den zurrumurruaren arabera, familia handitzeko asmoz dabil bikotea. Horregatik, litekeena da aurki beste ume bat adoptatzea, kasu honetan, Siriako haur errefuxiatu bat.\nArgi dago, diru aldetik arazorik ez dutela aktoreek. Horrenbestez, nahi beste ume har ditzakete semetzat edo alabatzat.\nAngelinak NBEari laguntzeko egindako bidaia batean ezagutu zuen Moussa. Haurrak bi urtetxo ditu, eta bakarrik gelditu zen, ama eta aita galdu ostean. Altinozun (Turkian) bizi da, errefuxiatuentzako kanpaleku batean.\nHori jakinda, aktoreak umea etxera eramateko ahaleginetan hasi omen ziren. Dena den, bikoteak ez du oraindik adopzioaren berri eman.\nDagoeneko hiru haur dituzte adoptatuta: Maddox, Pax eta Zahara. Gainera, Shiloh eta Vivienne eta Knoux (bikiak) seme-alaba biologikoak dituzte.\nThis entry was posted in Moda, Pertsonaia ezagunak and tagged adopzioa, Angelina Jolie, Brad Pitt, umeak on 12 February, 2015 by Lady Rox.


Besta bai, borroka ere bai! | Enbata\nAccueil / Articles / Comprendre / Focus / Besta bai, borroka ere bai!\n« Quoi, t’es pas encore à l’eusko?\nLa solution euthanasie »\nPar Enbata | Publié : 21/07/2014\nUrtean zehar hizkuntza, kultura, laborantza, elkartasuna, ingurumena, etab. bezalako sailetan murgilduak diren elkarteek Baionako Bestetan ere segurtatzen dituzte hitzordu ezberdinak. Hara aurten, asteazkena, uztailaren 23tik, igandea, uztailaren 27a arte, Baionan gaindi non eta noiz topatzen ahalko dituzuen, besteak beste, ELB eta Idoki, BABko Ikastolak, Karrikaldi, Preso eta errefuxiatuen aldeko ekitaldiak, Baionako Gazte Asanbladaren egitaraua, eguerdi guziz Patxokin iraganen diren « Euskal Kantuak ».\n« Laborarien xokoa » Baionako bestetan, 2014ko uztailaren 23tik 27ra , 11:00 / 23:00, ELB sindikateko laborariek antolaturik :\nEtxeko burgerra, arroltze moleta, atzarkia, axoa, xerrikia, arrainkia, entsaladak, tokiko irinarekin egin taloak baita ere lekuko arno, sagarno eta garagarnoa… Laborarien xokoa Xaho-Pelletier kaian plantatzen da 5 egunez, Errobi bazterrean, Baionako besta kari.\nEuskal Herriko laborariek eskaintza zabala proposatuko dute Baionara hurbilduko diren besta egileeri. Beren etxaldetik zuzenki datozen ekoizpenekin kozinatuko dituzte plata bero eta hotzak, gazituak eta sukratuak. Ostatu ondoan, IDOKIko ekoizpen salmenta proposatuko da ere.\nJazko arrakasta ikusirik, ELBk segitzen du ildo beretik . Euskal Herriko laborantxa herrikoiak duen eskaintza aberatsa, sanoa aitzinatu nahi du sindikatak. Mokofinek prestatu plater goxoak preziatuko dituzte dudarik gabe !\nIdoki Baionako Bestetan :\nBABko Ikastola zonbait Baionako Bestetan :\n. Baionako ikastolen Talotegia Jacques Portes plazan (Galeries Lafayette ondoan – Dantzazpi eta Karrikaldiren ondo ondoan)\n. Miarritzeko ikastolaren Xipiroi broxeta famatuak (San Andres trinketaren sartzearen ondoan) :\nBaionan Kantuz Bestetan :\nBost Baionan Kantuz izanen dira Bestetan, beraz euskaraz kantatzeko gogoa duenak ez du parada eskasik ukanen. Bere ohiko hiru hitzordu izanen ditu Tuntunak Karrikaldiren baitan, Jacques Portes plazan arratseko zortzietan ostegun, larunbat eta igande arratsean oren bat kanturentzat. Ostiraile arratsean hain famatua den Urruña aldeko Kuxkuxtu txaranga da izanen aurtengo gomita, bere eta Kantaleon liburuxkan aurkitzen diren kantuen programa batekin. Preseski asteri guziz, lekuan berean eskuratzen ahalko dira Kantaleon liburuak Ibaialdek salgai emanen dituenak dituenak.\nBerritasuna ostiraile eguerditan iraganen da. Leon erregea iratzatu eta, Tuntunak baitio lehen kantaldia proposatuko eguerdi eta laurdenetan Herriko Etxeko balkoi azpitik, hor izanen diren Kantaleonak eskuan. Jin nunbrean Leonen egun luzearen beharden bezala abiatzeko.\nEta sorpresa bat ere izanen Tuntunak aldiro, 2014eko jota berri batemango baitu. Hunen izena « Pastorala in daukute » pastoral eta ere bozka solas ari zaukuna. Jakin mina duenak aski du joaitea sur www.baionan-kantuz.com web gunerat hitzak eta egun guzi horietako kantu programak aurkitzeko. Besta onak pasa, kantatuz xuxen edo basatik.\nPreso eta errefuxiatuen aldeko ekitaldiak :\nBaionako Gazte Asanbladaren egitaraua:\nEguerdi guziz Patxokin iraganen diren « Euskal Kantuak » :


Gaur txertatu dituzte Eguneko zentroko erabiltzaileak — Berbia\nGaur txertatu dituzte Eguneko zentroko erabiltzaileak\nOñatiko intzidentzia metatua 500etik behera dago eta gorrian dauden udalerrien zerrendatik irten da\nHerriko adinekoen txertaketak aurrera darrai. Gaur goizean Eguneko zentroko erabiltzaileak txertatu dituzte Donostiatik etorri diren erizainek. 30 erabiltzaile dira eta aurrez, Covid-ari aurre egiteko bakuna jarri nahi ote zuten galdetu zitzaien eta baiezko kasuan hartarako baimena sinatzea eskatu zitzaien. Eguneko zentroan lan egin eta oraindik txertatu gabe zeuden langileei ere hartarako aukera eman zaie. Zenbaitek, bakuna, San Martingo egoiliar eta langileekin batera hartua zuten, egoitzan ere lan egiten dutelako.\nAnbulatorioan bitartean, etxean bizi eta halako zerbitzuetara ez doazen 80 urtetik gorakoak txertatzen ari dira. 90 eta 100 urte artekoak txertatzen hasi ziren lehenik baina adin tartea jaisten ari dira eta 80 eta 90 urte artekoei ere deitzen hasi dira, txertatzeko aukera eskaintzen.\n100.000 biztanleko intzidentzia metatua 500dik gorako mailara iritsi eta hilabete justu bete den honetan, Oñati gorrian dauden udalerrien zerrendatik irten da. Osakidetzak eguerdian eman dituen datuen arabera positibo bakarra atzeman zen atzo eta une honetan, intzidentzia metatua 444,72 da. Covid-ari aurre egiteko gaur bertan indarrean sartu diren azken neurrietan ez da bereizketarik egiten herrien artean eta intzidentzia handia zuten herrietan aurretik etenik zegoen eskola kirolaren jarduna berriro martxan jarri daiteke jada. Baina otsailean bizi izan genuen osasun egoera larriari buelta eman izana garrantzitsua da. Hala ere, kontuan hartu une honetan Oñatiko intzidentzia metatua 444,72 dela esan bezala, eta oraindik, gehiago jaitsi behar dela, otsaila hasieran geunden maila egokira bueltatu ahal izateko.